Tag: ratni zločini\n19.09.2019 u 11:04\nNovi pozivi za saslušanja bivših pripadnika OVK\nPriština - Tužioci Specijalnog suda u Hagu su poslali na desetine poziva za saslušanje bivšim borcima takozvane OVK, ali još nema informacija ko ih je od njih dobio, potvrdio je lider veterana takozvane OVK Hisni Gucati, javlja Tanjug. U međuvremenu je potvrđeno da se sa ispitivanja iz Haga vratio lider Demokratske partije Kosova i bivši gradonačelnik Kline Sokolj Bašota, navodi prištinska Gazeta ekspres. Mediji prenose da je Bašota rekao da mu je ponuđen sporazum koji bi bio povoljan za njega lično, ali bi štetio procesu koji se vodi protiv takozvane OVK. „Bio sam u Hagu gde sam ispitivan u svojstvu osumnjičcenog i odgovarao na pitanja koja su mi išla u korist”, izjavio je po povratku na aerodromu u Prištini, a prenosi Kossev.\n31.08.2019 u 10:52\nDa otvore arhive, ima informacija o nestalima\nPredsednik Komisije Vlade Srbije za nestala lica Veljko Odalović, izjavio je danas da su mnoge arhive zatvorene, da u njima verovatno postoji dosta informacija i da bi situacija po pitanju potrage za nestalim licima bila značajno bolja kada bi sve države i međunarodne organizacije otvorile arhive. „Zagreb je zatvorio svoje arhive, gde su arhive iz Prištine, Sarajeva, Haga, OEBS- a takođe... Postoje arhive koje nisu, ili su delimično otvorene, a u kojima verujem da postoji strahovito mnogo informacija”, rekao je Odalović za Tv Pink. Govoreći o tome što se Priština protivi preuzimanju posmrtnih ostataka nekih porodica i predaju porodicama u Crnoj Gori, on je kazao da u ovom momentu u Prištini postoji unutrašnji haos i pozicioniranje za izbore, prenosi Tanjug. „Tužilštvo koje obavlja\n30.08.2019 u 20:19\nŠef Oebsa kritikovao odlikovanje optuženog za ratni zločin\nSARAJEVO – Šef misije Oebsa u BiH Brus Berton kritikovao je dodeljivanje plakete povodom obeležavanja dana Zeničko-dobojskog kantona bivšem komandantu Trećeg korpusa Armije BiH Sakibu Mahmuljinu. „Da bi prevazišla nasleđe rata BiH mora prvo da poštuje nevine žrtve rata. Davanjem odlikovanja onima koji su optuženi za ratne zločine čini se upravo suprotno, istovremeno podrivajući pomirenje i odnose u zajednici”, rekao je Berton, prenosi Tanjug. Mahmuljin se tereti da nije sprečio ubistva i nečovečna postupanja pripadnika odreda El-Mudžahedin na području Vozuće i Zavidovića. Prema optužnici, pripadnici tog odreda su od 11. do 29. septembra 1995. godine ubili 52 ratna zarobljenika. U optužnici se navodi da je Mahmuljin imao informacije koje su mu omogućavale da zaključi da se\n27.08.2019 u 13:25\nPorodicama ne daju tela ubijenih Srba\nKosovske vlasti odbijaju da u Prištini predaju posmrtne ostatke sedam članova porodica Šutaković i Petrović kidnapovanih i ubijenih 1999. godine u Đakovici, već samo na administrativnom prelazu sa Crnom Gorom. Predsednik Komisije vlade Srbije za rasvetljavanje sudbine nestalih Veljko Odalović rekao je za RTS da je bilo dogovoreno da posmrtni ostaci danas budu predati porodicama i da je planirano opelo u manastiru Gračanica, a onda i prenos i pokop posmrtnih ostataka u Andrijevici, prenosi Tanjug. „Priština očigledno ima posebne razloge da ovo ne uradi, ne samo na današnji dan nego oni imaju očiglednu nameru da tela odavde, mimo volje porodica, direktno predaju na administrativnoj liniji prema Crnoj Gori. Ne žele da se u Prištini govori o ovom zločinu, ne žele da se u Prištini ništa\n18.08.2019 u 19:12\nTomor Morina na listi lažnih veterana\nTomor Morina, bivši pripadnik Oslobodilačke vojske Kosova koji je krajem jula uhapšen u Severnoj Makedoniji po INTERPOL-ovoj poternici Srbije, a potom oslobođen pošto je skopski krivični sud ocenio da zahtev Srbije za ekstradiciju Morine nije osnovan, nalazi se na listi lažnih veterana, javlja Koha, a prenosi Kossev. Kosovo je sredinom avgusta prošle godine potresao skandal u vezi sa korupcijom u slučaju dodeljivanja penzija veteranima „OVK”. Tada je specijalni tužilac Eljez Bljakaj objavio da je prikupio listu od 19.000 „lažnih veterana”, odnosno osoba koje ne ispunjavaju kriterijume za tu penziju. Jedna od 19.000 osoba čija penzija je oštetila budžet Kosova u iznosu od preko 68 miliona evra je i Tomor Morina, navodi prištinska Koha. Morina za taj dnevni list kaže da ne zna kako\n09.08.2019 u 18:15\nZaharova: Ni danas nema rezultata Specijalnog suda\nMOSKVA – Portparolka ruskog Ministarstva spoljnih poslova Marija Zaharova istakla je da ni do dan danas nema nikakvih rezultata Specijalnog suda za ratne zločine koji su izvršili pripadnici tzv. OVK, prenosi Tanjug. „Nijedna optužnica protiv lica koja su odgovorna za kidnapovanje i ubistvo ljudi s ciljem vađenja i prodaje njihovih organa na crnom tržištu za sada nije podignuta. Kako je tako nešto moguće imajući u vidu potencijal zapadne moći”, upitala je Zaharova na redovnom brifingu za novinare u Moskvi. Kako je rekla, u kontekstu turbulentne unutrašnjepolitičke situacije u kosovskoj „kvazi državi”, Ministarstvo skreće pažnju na odsustvo bilo kakvih konkretnih rezultata do današnjeg dana suda formiranog 2017. pod pokroviteljstvom EU. Ona je navela da svi koji su umešani u te\n08.08.2019 u 13:40\nHaradinaj: Ne mogu da govorim da li je i Tači pozvan u Hag\nPRIŠTINA – Ramuš Haradinaj, predsednik Alijanse za budućnost Kosova, izjavio je da je čuo o nagađanjima da će i njegov „saborac” u tzv. OVK Hašim Tači takođe biti pozvan od Specijalnog suda i tužilaštva u Hagu i da o tome ne može ništa da kaže, ali je dodao da je on, čim je dobio poziv, znao da o tome treba da obavesti građane i da podnese ostavku. „Da se pojavim u tajnosti ili po dogovoru sa istražiteljima, za mene je neprihvatljivo” rekao je Haradinaj u intervjuu za Frankfurter algemajne cajtung (FAZ), preneo je Tanjug. Na pitanje da li on očekuje optužnicu tog suda, budući da je na saslušanje pozvan kao osumnjičeni, kaže da o tome nije obavešten. Na opasku da o eventualnoj optužnici ne može ništa da zna s obzirom na to da se tokom saslušanja u Specijalnom sudu branio


Britani Marfi je ubijena?\nAktuelno, Hollywood i svet, Vesti — By taty on November 19, 2013 6:14 pm\nToksikološki izveštaj koji je zatražio otac preminule glumice Britani Marfi pokazuje da glumica nije umrla prirodnom smrću kao što se ranije verovalo, piše list “Gardijan”.\nBritani Marfi i njen muž Sajmon Mondžak, preminuli su u razmaku od pet meseci od sličnih simptoma jake upale pluća 2009. godine, međutim Anđelo Bertoleti (87), veruje da su njegovu ćerku otrovali, te je dobio dozvolu da ponovo pokrene istragu o njenoj smrti.\nU rezultatima te istrage navodi se da je otkriveno “deset teških metala čiji je nivo viši nekoliko puta od propisanih”.\n“Ako se eliminiše mogućnost slučajnog, čestog izlaganja teškim metalima, onda je jedino logično objasnjenje da je uključena i treća strana sa kriminalnom namerom”, navodi se u izveštaju.\n“Ismijavali su moju ćerku da je anoreksična i da je zavisnica kada su se žalili da su im životi u opasnosti”, kazao je Anđelo i dodao da neće odustati od istrage dok ne sazna istinu.\nTags: Britani Marfi, Britani Marfi je ubijena?, Britani Marfi ubijena otrovom za pacove, glumica, Holivud, holivudska glumica, Hollywood, poznati, Umrla glumica Britani Marfi, Vesti iz Holivuda\nHrvatska pevačica Severina pozirala je gola za naslovnu stranu magazina "Elle". Pevačica je još jednom dokazala da i dalje...


Informacioni sistem u fondovskoj industriji: Lov na greške - Biznis i Finansije\nHome\tTekstoviNove tehnologije\tInformacioni sistem u fondovskoj industriji: Lov na greške\nPoučena lošim iskustvima drugih, Srbija nije dozvolila osnivanje društava koja upravljaju investicionim i dobrovoljnim penzionim fondovima dok ne obezbede neophodnu informatičku podršku. Ali, uspešnost njene primene, uključujući i prevenciju grešaka u poslovanju, zavisi od niza detalja koji, ako se previde, koštaju veoma mnogo.\nIako je sistem ulaganja investicionih i dobrovoljnih penzionih fondova u priličnoj meri transparentan i omogućava relativno brzo uočavanje i trasiranje grešaka koje se događaju, njihova cena je veoma visoka, pokazuje iskustvo zagrebačke IT kompanije IN2, koja se već petnaest godina bavi razvojem proizvoda za finansijsko tržište i njihove primene na teritoriji bivše Jugoslavije. Širenjem poslovanja od Slovenije, koja je predvodila u reformi finansijskog tržišta, ’’bili smo u mogućnosti da veoma pažljivo pratimo kako razmišljaju slovenački klijenti i šta im je potrebno, a time i da predvidimo trendove u regionu. Danas niko nema vremena da čeka dve godine da projektujete aplikaciju samo za njegove potrebe. Zato smo uložili puno truda da u periodima kada za hrvatsko tržište neki proizvod ili funkcionalnost nisu bili potrebni, razvijemo ih za slovenačke klijente, jer je bilo samo pitanje vremena kada će oni u potpunosti ili uz manja prilagođavanja biti potrebno u Hrvatskoj, a kasnije i na drugim tržištima na kojima smo razvili poslovanje’’, kaže Miroslav Ostroški, direktor programa INvest2 za podršku poslovanju investicionih i penzionih fondova u ovoj kompaniji.\nBiF: Kako stečeno iskustvo koristite u poslu za konkretnog klijenta?\nMiroslav Ostroški: Nastojimo da implementaciji softvera pristupimo na način da procenimo da li zahtev klijenta možemo da ispunimo odmah ili za mesec dana, da li je to generalno dobro ili je to nešto što se već pokazalo kao pogrešno u našoj praksi, zapravo da u konsultacijama s klijentom dođemo do rešenja koje je za njega adekvatno. Interes nam je da razvijamo sve kvalitetniji i funkcionalniji softver, a ne da potrošimo dva meseca za razvoj nekog zahteva koji je u startu pogrešan, samo da bismo uzeli novac. Jer, ako se tako radi, naš softver neće doneti profit, naprotiv, klijent će ubrzo shvatiti da to što je tražio nema smisla, ili će zbog grešaka u proceduri reagovati regulator i zabraniti mu rad, pa smo na kraju svi na gubitku. Mi smo tu lekciju naučili još kada smo radili za tržište osiguranja, na kome smo prisutni od 1994. godine. Naime, shvatili smo da nije dovoljno imati samo tehnološki kvalitetan kadar, već da naši stručnjaci moraju veoma dobro da poznaju i poslovne procese u delatnosti za koju se projektuje informatička podrška i da ono što ne znaju moraju brzo da nauče.\nBiF: Kakvi su bili prvi utisci kada ste počeli da radite na tržištu Srbije?\nM. Ostroški: Kada je u pitanju finansijsko tržište, Srbija ima prilično jaku tehnološku bazu, a određeni elementi razmene podataka i izveštavanja su čak napredniji nego u Hrvatskoj i Sloveniji. U odnosu na ove dve zemlje, u Srbiji okvir za poslovanje investicionih i dobrovoljnih penzionih fondova nije bitno različit, jer ako odlučite da uđete u tu industriju morate formirati preduslove: berza mora da bude sposobna za izveštavanje, a regulator da precizira šta od podataka traži. U prvih pola godine je bilo malo lutanja, menjane su forme izveštaja koje zahteva regulator, ali to su problemi koji se svuda javljaju na početku. To je cena ulaska na tržište i zato je neophodno da oko tih izmena intenzivno komunicirate sa klijentom. Jer, ponekad se izmena događa između dva izveštajna perioda i vremenski niste u mogućnosti da to podržite i istestirate. To klijentu mora da bude jasno, a onome ko obezbeđuje podršku da će se takve stvari događati.\nBiF: Šta mora da obezbedi IT podrška na samom početku rada fonda?\nM. Ostroški: Funkcionalno gledano, osnovni moduli programa su već naznačeni definicijom samog poslovnog procesa. U početku rada, vrlo je bitno da se uspostavi protok informacija, dovoljan stepen automatizacije i da se proces odvija u skladu sa svim zahtevima koje regulator postavlja. Ako ste prvi ili među prvima na tržištu, to je ono što vam je nužno. Dosta ljudi potcenjuje taj segment i misle da im je dovoljno da imaju dobrog portfolio menadžera koji će realizovati dobar prinos. Ali, ako napravite grešku i ne zadovoljite neke standarde u proceduri, ako oštetite klijenta svojim nemarom, to i vama može naneti trajnu štetu – da vam regulatorno telo uskrati dozvolu za rad, da vas kazni i da izgubite poverenje klijenata. Informaciona tehnologija vam definiše pravila i način rada, pravila pristupa do određenih podataka, obavljanja određenih funkcija i prisiljava vas da poštujete proceduru koja obezbeđuje udovoljavanje zahtevima regulatora, transparentnost i jednoobraznost sprovođenja transakcija za klijente, izveštavanje klijenata uz što nižu cenu itd. I, na kraju, obezbeđuje da kastodi banka ili kasnije revizor kada izvrše kontrolu finansijskih i poslovnih transakcija uvek dođu do istih rezultata na osnovu kojih su uplate vaših klijenata pretvorene u investicione jedinice čiju vrednost vi objavljujete.\nBiF: Da li i koliko dobra IT podrška može da zaštiti od eventualnih manipulacija?\nM. Ostroški: Do sada se nismo sreli sa slučajem da neko pokušava namerno da zakine svoje ulagače, jer bi takav pokušaj vrlo brzo bio otkriven. To ne znači da to nije moguće i softver je, svakako, značajan i u tom segmentu, pre svega oni elementi koje smo razvijali sa ciljem da se što efikasnije upravlja fondom: da se kontroliše proces uplata u fond, konverzije uplata, unošenja i realizacija transakcija dnevnog trgovanja i posledično izračunavanja nove vrednosti investicione jedinice. Unošenjem tehnički ispravnog, ali lažiranog podatka vi možete oštetiti ulagača, ali stavljate potpis na toliko mesta – tu su broker, berza na kojoj je to obavljeno, kastodi banka sa kojom je ugovoren depozit – da čim neko prvi put posumnja, lako će se otkriti put lažiranja. Znači, kada pravimo softver, veoma je bitno da znamo ko šta radi, šta su čija ovlašćenja, da obezbedimo proceduru uz pomoć koje se može utvrditi greška svakog učesnika u procesu, pogotovo kada se ona ne čini namerno, već zbog nedovoljne obučenosti zaposlenih, a nekada i vrlo banalne stvari kao što je greška u kucanju.\nBiF: Koje su najčešće greške u praksi?\nM. Ostroški: Na primer, može se desiti da operater na određeni iznos slučajno doda ili ne unese jednu nulu, čime se on automatski uvećava ili umanjuje deset puta. Iako slučajne, takve greške značajno utiču na poslovanje na finansijskom tržištu. Fondovi rade dnevno i ako se greška uoči tek dva dana pošto je napravljena, svi koji su u međuvremenu ulagali su ili oštećeni, ili privilegovani. Naravno, nema stopostotne zaštite, ali ima mogućnosti da se što bolje kontroliše radni proces kako bi se, recimo, sprečio unos pogrešnih iznosa cena, obezbedilo da se revalorizacija vrednosti portfelja uvek radi prema aktuelnom kursu, da se vrednost portfelja može izračunati u svakom momentu, da se vidi odnos između jučerašnje i današnje cene, da li je bilo nekakvih neočekivanih odstupanja i slično.\nBiF: Koliko su klijenti u Srbiji spremni da prihvate sugestije Vaših stručnjaka?\nM. Ostroški: Većina je pre započinjanja posla u fondovskoj industriji pomno pratila dešavanja u regionu i prepoznala da ne kupuju samo softver, već i znanje i iskustvo. Nijedan naš menadžer projekta koji je ovde angažovan nema manje od pet godina iskustva u ovoj delatnosti. Sa druge strane, naš pristup je takav da klijentima objašnjavamo koji moduli su neophodni u početku, a koje mogu kasnije da implementiraju. Prvi deo posla je postavljanje kontnog plana, definisanje šema knjiženja koje služe kasnije za automatizaciju. Te šeme su, zapravo, pravilo kako će obavljena transakcija biti prikazana u knjigovodstvu, što će se odraziti na tačnost i kvalitet finansijskog izveštaja. Ako sistem niste dobro postavili od početka, naići ćete na niz poteškoća u izradi finansijskog izveštaja, jer nemate određene podatke i niste u mogućnosti da na adekvatan način analizirate određene stavke. Ako, sa druge strane, u početku previdite neke detalje, desiće se, na primer, da ste sproveli transakciju, a nemate šemu knjiženja i onda se nađete u čudu što nemate automatsko povezivanje. U takvom slučaju, umesto da u toku dnevnog poslovanja sa klijentima budete fokusirani na ulaganja, moraćete da se bavite nečim što ste trebali da uradite tokom postavljanja sistema, pre nego što ste uopšte počeli da radite. Takođe, važno je definisanje ovlašćenja ko šta sme u aplikaciji da radi ili da vidi, načina na koji ćete komunicirati sa vašim brokerom, kako ćete u sistem unositi transakcije, kako ćete upravljati vašom prodajnom mrežom itd. Naime, razlike će se očitovati i u odnosu na to da li ste mala nezavisna firma koja je odlučila da osnuje investicioni fond radi prikupljanja sredstava i investiranja, ili ste vezani za veliku bankarsku mrežu i hoćete da iskoristite potencijale te mreže kao kanala za prodaju investicionih jedinica. Da li ćete na prodajnoj strani imati jednog partnera, koji je ogroman, jak i prisutan svuda, ili puno malih partnera, ne čini razliku samo u vašoj organizaciji, već se odražava i na sam softver, sve do algoritama koji će obrađivati provizije za članove te mreže, izračunavati iznose koje morate da platite za tu uslugu i kontrolisati pouzdanost ulaznih podataka. Nije svejedno da li podatke unosi neko na šalteru neke velike banke, koristeći ujedno i kontrolu matične baze komitenata, ili to radi neka brokerska kuća, ili posrednik. Dakle, veliki broj takvih detalja koje morate da znate da postavite u svom sistemu direktno uslovljava kako će on funkcionisati u svakodnevnom poslovanju.


(Srpski) Пријем за Србе из Румуније\n(Srpski) Prijem za Srbe iz Rumunije\nPredsednik Skupštine Grada Požarevca Bojan Ilić upriličio je prijem za Srbe iz Rumunije.\nDelegaciju su činili predsednik Udruženja Srba iz Rumunije Ognjan Krstić, potpredsednik Dejan Popov i deca iz Pozorištnog studija „Talija“, pod upraviteljstvom Marka Adžića.\nPredsednik SG Požarevca Bojan Ilić poželeo je dobrodošlicu gostima iz Rumunije i rekao je da je ovo tek početak saradnje Grada Požarevca i Srba iz Rumunije, i zatim je još dodao:\n“Vaš dolazak u naš grad shvatamo, najpre kao priliku za nova prijateljstva, a potom i kao mogućnost da našim ljudima u drugoj zemlji približimo znamenitosti Požarevca. Dragocena će biti i kulturna saradnja koju ovom prilikom ostvarujemo, ali i ona koja nas tek očekuje. Želimo da saznamo još više o vama i vašem životu u lepoj Rumuniji, našoj ne samo susednoj već i bratskoj državi. U isto vreme divimo se i vašim naporima i uspesima koje postižete na polju predstavljanja zemlje vašeg porekla u zemlji čiji ste državljani. Priče koje su došle do nas pre nego što smo se sreli i upoznali, uverile su sve nas ovde da to radite na najbolji mogući način. Grad Požarevac od ovog trenutka postaje i ostaje večno otvoren za vas, drage prijatelje, drage Srbe iz drage Rumunije”.\nOgnjan Krstić predsednik Udruženja Srba iz Rumunije rekao je da je ovo krovna organizacija koja postoji 30 godina i da ona čuva veru, tradiciju, običaje i kulturu kod Srba u Rumuniji. On je još dodao da je Rumunija širom otvorila vrata Srbiji i Srbima i da je njihov cilj da u Rumuniji predstave sve najbolje iz Srbije. Takođe mu je drago što je prošle godine simfonijski orkestar Gvardia nastupila u Temišvaru na Danu Srpskog jezika.\nU sklopu posete Srba iz Rumunije u Centru za kulturu Požarevac, Pozorišni studio “Talija” iz Temišvara (srednja grupa), izveo je pozorišnu predstavu “Kapetan Džon Piplfoks”. Nakon predstave, emitovan je film o radu Saveza Srba , a u malom holu Centra za kulturu, izloženi su bukvari, štampani u Rumuniji. Deca su obišla u toku jučerašnjeg i današnjeg dana kulturno istorijske znamenitosti Požarevca.


Budimka ad u stečaju – Oglas o prodaji – NovostiDana.rs\nU dnevnim listovima Politika i Srpski telegraf oglašena je prodaja imovine stečajnog dužnika fabrike Budimka, i to: Imovinska celina 1 – stečajni dužnik kao pravno lice i Imovinska celina 2 – farma za tov junadi u naselju Zdravčići na periferiji Požege.\nOva Fabrika sa imenom poznatim u čitavom regionu je u zavidnom obimu očuvala svoju proizvodnu infrastrukturu, opremu i objekte.\nU sadašnjem vremenu, kada Srbija ima više zaključenih bilateralnih ugovora o neograničenom i bescarinskom izvozu gotovih prerahrambenih proizvoda, sirovina i poluproizvoda buduća iskorišćenost kapaciteta biće na optimalnom nivou.\nOsim širom otvrorenih granica za izvoz dovoljno je samo da Budimka, kao nekada snabdeva Vojsku Srbije (ko je služio Armiju u ta vremena zna da je ova čuvena srpska kuhinja bila svakodnevno zastupljena u vojničkim menzama).\nBudimka je firma od nacionalnoog značaja a za poljoprivredne proizvođače iz užičkog i susednih regiona izuzetna prilika da se otkloni decenijski problem sa otkupom, sa ucenama otkupljivača i sa tim u vezi niskim otkupnim cenama.\nHronični problemi u otkupu upravo koincidiraju sa vremenom prestanka rada Budimke.\nСрбија неће окренути главу пред евентуалним прогоном Срба на Косову


SPAR otvorio dva supermarketa u Budimpešti - Retail Serbia\nTrgovačka kompanija otvorila je novi supermarket u strogom centru Budimpešte, na adresi Vaci ut 37, u sklopu poslovne zgrade CityZen. Nova Spar-ova investicija od 360 miliona forinti donela je i više od 20 novih radnih mesta. Supermarket se prostire na 600 kvadrata prodajne površine, koji je urađen prema najvišim standardima Spar Grupe. U objektu su ugrađena LED svetla, rashladni sistemi najnovije generacije i uveden novi koncept na svim odeljenjima. U asortimanu se nalazi veliki izbor svežih proizvoda, sparovih robnih brendova i gotovih jela.\nSPAR je nastavio sa novim investicijama i kroz otvaranje potpuno renoviranih prodavnica. Novih 750 miliona trgovac je investirao u renoviranje supermarketa u Budimpešti, na adresi Kerepesi ut 73. U objektu su izvršene zamene tehničke opreme i uveden potpuno novi koncept koji potrošačima nudi lakšu i bržu kupovinu.\nKompanija ove godine na mađarskom tržištu obeležava 25. godina rada. Trenutno poseduje 345 supermarketa, među kojima su i objekti koji posluju u okviru Spar franšize. Do sada je SPAR u Mađarskoj investirao oko milijardu evra i najavio nove investicije narednih godina.


Rusija: Amerika koristi međunarodno-pravni sistem za svoje ciljeve - Sputnjik Srbija\n19:07 16 Jul 2019\nRusija: Amerika koristi međunarodno-pravni sistem za svoje ciljeve\n11:52 13.08.2018 (osveženo 12:36 13.08.2018) Preuzmite kraći link\nMoskva poziva Vašington da prestane sa neodgovornom politikom koja narušava ravnotežu sistema kontrole naoružanja, navodi se u saopštenju Ministarstva inostranih poslova Rusije.\nOptužbe o umešanosti Moskve u trovanje bivšeg obaveštajca Sergeja Skripalja u Engleskoj su još jedan pokušaj da se Rusija predstavi kao zemlja koja neodgovorno pristupa svojim međunarodnim obavezama.\n„Razmatramo neosnovane optužbe na naš račun o umešanosti u incident u Solsberiju kao pokušaj da se naša zemlja predstavi kao država koja se neodgovorno ponaša prema svojim međunarodnim obavezama. Tako postavljeno pitanje izgleda posebno licemerno, uzimajući u obzir da sama Amerika ne žure sa uništavanjem svojih skladišta hemijskog oružja i ostaje jedina država-učesnica Konvencije o zabrani hemijskog oružja koja poseduje značajne zalihe otrovnih supstanci“, naglasilo je Ministarstvo.\nSAD ignorišu činjenicu da je ruski program za uništenje hemijskog oružja realizovan pod strogim međunarodnim nadzorom.\n„SAD su ponovo pokazale da ne vode računa o međunarodno-pravnom sistemu i da koriste postojeće višestrane mehanizam u oblasti kontrole naoružanja za sopstvene političke interese“, navodi taj resor.\nMinistarstvo podseća da je Rusija više puta potvrdila na delu da se s posebnom pažnjom odnosi prema poštovanju svojih međunarodnih obaveza.\n„Svi pokušaji da se to dovede u pitanje su nedopustivi“, saopštio je diplomatski resor.\n„Nameravamo da nastavimo sa radom na jačanju kako Konvencije o zabrani hemijskog oružja i Organizacije za zabranu hemijskog oružja, tako i čitavog međunarodno-pravnog sistema za kontrolu naoružanja i njegovo neširenje, čije formiranje je zahtevalo od međunarodne zajednice značajne napore i trajalo više od jedne decenije. Pozivamo Vašington da prekine sa neodgovornom politikom i da je u budućnosti vodi uravnoteženije“, zaključuje se u saopštenju Ministarstva inostranih poslova Rusije.


26.12.2019 u 22:59\nDela Vuka Vučkovića i tapiserije Ateljea 61 u rezidenciji američkog ambasadora\nAmbasador SAD u Srbiji Entoni Godfri sa suprugom En upriličio je svečanost u svoj rezidenciji na Dedinju, povodom otvaranja izložbe na kojoj su prikazana dela našeg umetnika Vuka Vučkovića i tapiserije iz Ateljea 61 iz Novog Sada. Postavka je organizovana u iščekivanju umetničkih dela iz kolekcije „Art in Embassies”. Posebna draž, kako je kazao ambasador, jeste što on ovaj događaj priređuje ovde prvi put i to povodom praznika, kada je na okupu cela njegova porodica. – Hvala umetnicima koji su nam pozajmili ove radove koji će nam ulepšati rezidenciju. Osim poslovnih i političkih aktivnosti, važno je da razumemo kulturu Srbije, koju ću nadam se bolje upoznati putujući kroz vašu zemlju – rekao je ambasador. On je istakao da će ga prisustvo srpske umetnosti u njihovom\nInvazija emisara na Srbiju\nDesetak dana nakon što su članovi delegacije Evropskog parlamenta Manfred Veber, Vladimir Bilčik i Dejvid Makalister napustili Beograd, u našu prestonicu stiže još jedna evropska delegacija. Ovog puta u pitanju su posrednici u dijalogu vlasti i opozicije. Dok neki dolaze da bi na početku novog mandata „slušali, učili i upoznali se s političkim prilikama u Srbiji”, što je prošle nedelje izjavio evroposlanik Manfred Veber, drugima je jedina funkcija koju trenutno nose – bivši evroposlanici. Eduardu Kukanu i Knutu Flekenštajnu istekao je mandat u EP, ali će ipak posredovati i u trećoj rundi razgovora vlasti i opozicije u Skupštini Srbije. Slovak i Nemac bili su svedoci i posrednici pokretanja dijaloga vlasti i opozicije krajem avgusta\n05.12.2019 u 19:03\nNIŠ - Ambasador Sjedinjenih Američkih Država u Srbiji Entoni Godfri kaže da bi eventualni bojkot izbora dela srpske opozicije lišio mnoge glasače da izraze svoje mišljenje, što, kako misli, nije produktivno. „Mislim da to nije fer i da nije produktivno. Više bih voleo da ti ljudi, političari, imaju priliku da slobodno izraze svoje mišljenje kroz učešće u televizijskim emisijama da bi direktno predstavili glasačima šta su njihovi ciljevi za Srbiju, kako bi glasači mogli da donesu ispravnu odluku”, rekao je Godfri za niški portal Južne vesti, prenosi Tanjug. On je dodao da bi bilo neprikladno za američkog ambasadora ili stranu ambasadu da bude posrednik u dijalogu oko izbora, kao i da uloga međunarodne zajednice nije da nastupa kao politički akter u Srbiji. S druge strane, kako je\n02.12.2019 u 13:36\nUkazom predsednika Republike Srbije, advokat Vladimir Božović imenovan je za novog ambasadora Srbije u Crnoj Gori, objavljeno je u Službenom glasniku. Božović je na dužnost ambasadora postavljen na osnovu člana 112. stava 1. i tačke 5. Ustava Republike Srbije, prenosi Tanjug. Božović će na toj funkciji zameniti Zorana Bingulca koji je, prema ranijem pisanju medija, početkom jula razrešen dužnosti ambasadora u Crnoj Gori.\n26.11.2019 u 12:58\nCrnogorski ambasadori pozvani na razgovor zbog Mirne Nikčević\nPODGORICA - Crnogorsko Ministarstvo spoljnih poslova saopštilo je danas da je ambasadore te zemlje Miodraga Vlahovića, Nebojšu Kaluđerovića i Željka Perovića pozvalo na razgovor u MSP zbog objavljivanja zajedničkog saopštenja da su platili novčane kazne suspendovanoj službenici ministarstva Mirni Nikčević, nakon čega će biti odlučeno o daljim koracima. Kako se navodi u saopštenju, Ministarstvo ni na koji način i ni u jednom trenutku nije bilo upoznato sa stavovima trojice ambasadora iznetim u zajedničkom saopštenju. „Izrečeni stavovi nisu bili predmet konsultacija u okviru MSP, što je suprotno dobroj praksi i svim poznatim uzusima svake ozbiljne, profesionalne i odgovorne diplomatije”, navodi se u saopštenju i dodaje da prostor za improvizacije, lične stavove i lične sudove na


Vučić: Štitićemo opstanak Republike Srpske - mojKontakt portal - Radio Televizija Kontakt\nVučić: Štitićemo opstanak Republike Srpske\nPrvi potpredsjednik Vlade Srbije Aleksandar Vučić izjavio je da Srbija poštuje Dejtonski sporazum i cjelovitost Bosne i Hercegovine i da će na svom putu ka članstvu u EU čuvati svoju stabilnost, ali i da će “uvijek štiti stabilnost i opstanak Republike Srpske”.\nVučić je rekao na konferenciji za novinare da je pokrenuto više pitanja u okviru ekonomske saradnje, prije svega u oblasti elektroprivrede i veće iskorišćenosti kapaciteta Drine, podrazumjevajući i one turističke.\nDodik je, dodao je prvi potpredsjednik, pokrenuo i temu o posebnom kraku gasovoda u okviru Južnog toka, u sklopu toga razgovaraće se i sa vladom BiH, mada ga je predsjednik RS, kako je naveo Vučić, obavijestio da je moguće da odgovor bude negativan, u kom bi slučaju bio otvoren put da se takav dogovor napravi sa RS.\n“Pokušaćemo ipak da pronađemo zajedničko rješenje, razgovaraćemo i sa vladom BiH”, rekao je Vučić.\nPredsjednik Republike Srpske Milorad Dodik i prvi potpredsjednik Vlade Srbije Aleksandar Vučić dogovorili su danas formiranje novog tima koji bi radio u okvirima Sporazuma o specijalnim i paralelnim vezama na unapređenju odnosa Srbije i Srpske.\nDodik je pokrenuo i pitanje istog statusa pripadnika srpskog naroda u RS i BiH kao što ga ima hrvatski narod, a to je pitanje državljanstva, na koje će, naveo Vučić, vlast u Srbiji odgovoriti u najskorije vrijeme.\nOsim o ekonomskoj saradnji razgovaralo se i o zajedničkom timu Srbije i RS za obilježavanju stogodišnjice Prvog svjetskog rata, dok o bliskosti dvije države, kako je naveo Vučić.\n“Srbija se nalazi na putu ka članstvu u EU i Srbija će čuvajući svoju stabilnost uvijek štiti stabilnost i opstanak RS poštujući Dejton sporazum, a čime nećemo ugrožavati ničije pravo”, istakao je Vučić poželivši punu stabilnost političku i ekonomsku i BiH i RS, uvjeren “da ćemo na mnogo toga na političkom nivou sada još jače i snažnije moći da odgovorimo”.\nDodik: Za Srpsku važno da je Srbija iz izbora izašla jaka i moćna\nPredsjednik Republike Srpske Milorad Dodik izjavio je nakon razgovora sa prvim potpredsjednikom Vlade Srbije Aleksandrom Vučićem da je za Srpsku veoma važno da je Srbija iz ovih izbora izašla kao jaka i moćna i ocijenio da će institucije Srbije u narednom periodu biti još stabilnije, a saradnja sa Srpskom unaprijeđena.Čestitajući izbornu pobjedu Vučiću, Dodik je rekao da očekuje da se Srbija aktivno uključi u provođenje Dejtonskog mirovnog sporazuma, jer je do sada bila na distanci, dok su druge zemlje, poput Turske, koja nije potpisnik ovog sporazuma, aktivno učestvovala u njegovoj primjeni.\n“Turska, iako nije potpisnik, aktivno se uključivala u neka dešavanja u BiH i to uglavnom na strani Bošnjaka”, rekao je Dodik u Vladi Srbije, nakon razgovora sa Vučićem.


Zeman imenovao novu Babišovu vladu ali odbio šefa diplomatije | EurActiv Serbia\nZeman imenovao novu Babišovu vladu ali odbio šefa diplomatije\nPredsednik Češke Miloš Zeman imenovao je 27. juna novu, manjinsku vladu dosadašnjeg premijera u ostavci Andreja Babiša, koju čine njegova stranka ANO i Češka socijaldemokratska stranka uz podršku nereformisane Komunističke stranke Češke i Moravske. Zeman je međutim odbio da imenuje novog šefa diplomatije zbog lažnih vesti koje o Miroslavu Poheu šire opozicioni ekstremisti iz stranke Sloboda direktna demokratija i lider čeških nereformisanih komunista Vojteh Filip.\nO predloženom šefu diplomatije Poheu šire se priče da je u Evropskom parlamentu glasao za sankcije Češkoj zato što ne želi da prihvata izbeglice, iako je u svim medijima objavljen dokument na kome se vidi da nije glasao protiv Češke.\nOvakva manjinska vlada u kojoj Babišova ANO ima 10 resora a ČSSD pet ministarstava uz podršku komunista, za koju je navijao, kako je sam priznao, i predsednik Zeman, bila je jedina varijanta da se izbegnu vlada u koju bi ušla ksenofobna, antiislamska SDP Tomija Okamure ili vanredni izbori.\nPrva manjinska vlada sastavljena samo od ministara ANO imenovana sredinom decembra u januaru nije dobila poverenje parlamenta i upravljala je Češkom u ostavci, a vlada imenovana 27. juna zatražiće poverenje parlamenta 11. jula.\nBabiš, tajkun prehrambene i hemijske industrije, drugi najbogatiji češki biznismen i emigrant iz Slovačke, obećao je posle imenovanja da je za njegovu vladu prioritet bezbednost Čeha i prosperitet Češke.\n"Obećavam vama, a pre svega građanima, da će se vlada boriti za bezbednost ljudi, ne samo kod nas. Borićemo se u Evropi protiv nelegalne migracije. Potencijal naše zemlje je ogroman. Želimo efikasnu državu. U stanju smo da se vratimo na vrh u Evropi gde smo bili u vreme (prvog predsednika Čehoslovačke) Masarika", rekao je Babiš.\nČeška je sada, prvi put od Plišane revolucije, dobila vladu koju će podržavati i imati na nju uticaj komunistička stranka koja se kao jedina u Višegradskoj grupi nije reformisala ni distancirala od zločina totalitarnog režima pre 1989. Sam premijer je nekadašnji komunista koji je zvanično evidentiran kao tajni agent zloglasne komunističke tajne policije, iako pokušava da sudskim putem očisti svoje ime i da dokaže da nije svesno sarađivao.\nOpozicija, protivnici predsednika Zemana i premijera Babiša upozorili su da je sramota da se vlada imenuje baš na dan kada je pre 68 godina, nakon montiranog procesa, komunistički čehoslovački režim pogubio poslanicu predratnih socijalista, borkinju za prava žena i protiv socijalne nepravde Miladu Horakovu.


U ponedjeljak počinje Međunarodna ljetna škola | Palelive.com\nPočetna Novosti Aktuelnosti U ponedjeljak počinje Međunarodna ljetna škola\nU ponedjeljak počinje Međunarodna ljetna škola\nMeđunarodna ljetna škola “Preispitivanje kulture tolerancije”, u čijem radu će učestvovati oko 25 studenata i 10 eminentnih predavača iz Republike Srpske i BiH, Italije, NJemačke, Austrije, Srbije, Rumunije, Bugarske i Makedonije, svečano će biti otvorena u ponedjeljak, 18. septembra, na Pravnom fakultetu na Palama.\nTema ovogodišnje ljetne škole, koju organizuju univerziteti u Istočnom Sarajevu i Sarajevu, te “Milano Bikoka” univerzitet iz Italije je “Evropa, granice i migracije”, saopšteno je iz Univerziteta u Istočnom Sarajevu.\nTri partnerska univerziteta uspješno organizuju međunarodnu ljetnu školu po četvrti put, a ovogodišnji domaćin je Univerzitet u Istočnom Sarajevu.\nUzimajući u obzir važnost teme ovogodišnje ljetne škole za područje Balkana, na otvaranje su pozvani predstavnici organizacija i institucija koje se bave ovim pitanjem – UNHCR-a, Ministarstva za izbjeglice i raseljena lica Republike Srpske, federalnog Ministarstva raseljenih osoba i izbjeglica, te Ministarstva za ljudska prava i izbjeglice BiH.\nSvečano otvaranje ljetne škole zakazano je za ponedjeljak, 18. septembra, u 9.00 časova na Pravnom fakultetu na Palama, a škola će se trajati do 23. septembra.\nPreispitivanje kulture tolerancije\nPrethodni članakOdigrana predstava o bezbjednosti saobraćaja\nNaredni članakNovi granični prelaz u Vardištu do sredine naredne godine


UN: Lokalitet Vučjaka za migrante predstavlja sigurnosni rizik\nOrganizacija Ujedinjenih nacija (UN) u Bosni i Hercegovini izražava ozbiljnu zabrinutost zbog prebacivanja migranata iz privatnih smještaja na lokalitet Vučjak kod Bihaća. UN u saopštenju ističe da je ova lokacija neadekvatna za smještaj ljudi.\nApeluje se na bosanskohercegovačke vlasti da odmah povuku migrante s ove lokacije dok ga ne osposobe za stanovanje te da prekinu s transportom novih migranata.\n"Vučjak predstavlja značajan zdravstveni i sigurnosni rizik i trenutno nije opremljen za smještaj migranta i izbjeglica prema međunarodnim standardima. Područje je smješteno blizu minskih polja. Postoji i velika opasnost od požara ili eksplozije zbog mogućeg prisustva metana koji se nalazi ispod zemlje s obzirom da je na ovoj lokaciji nekada bila deponija. Dok ova dva rizika ne eliminišu nadležne vlasti ovo mjesto je neprikladno za stanovanje ljudi", navodi se u saopštenju.\nU UN-u navode da na lokaciji Vučjak i dalje nema sanitarnih čvorova, pitke vode i struje zbog čega nije prihvatljivo da migranti tu borave.\nNaglašava se kako su svjesni da se broj migranta stalno povećava na području Unsko-sanskog kantona (USK) i da je taj broj premašio kapacitet četiri službena migrantska smještaja.\n"UN i naši partneri aktivno su angažovani na terenu kako bi podržali vlasti u rješavanju složenog problema zaštite, sigurnosti i humanitarnih izazova. UN razumije zabrinutost lokalnog stanovništva i vlasti USK zbog migranta koji se kreću van četiri zvanična prihvatilišta, pogotovo zbog onih koji se skupljaju na javnim mjestima i praznim kućama", navodi se.\nU saopštenju se dodaje kako se mjere smještaja migranata moraju preduzeti s punim poštovanjem ovih osoba prema međunarodnim i nacionalnim zakonima te humanitarnim standardima.\nPročitajte: Tuzla i migranti prepušteni sebi


Crnadak: Ivanić će biti kandidat za predsjednika RS ili člana Predsjedništva BiH | Dnevnik.ba\nCrnadak: Ivanić će biti kandidat za predsjednika RS ili člana Predsjedništva BiH\nMladen Ivanić, počasni predsjednik PDP-a, definitivno će biti kandidat ove partije ili za predsjednika RS ili za srpskog člana Predsjedništva BiH, potvrdio je za "Novosti" Igor Crnadak, potpredsjednik PDP-a.\nCrnadak je naveo da će se u narednih nekoliko mjeseci, poslije razgovora unutar Saveza za promjene, tačno znati za koju funkciju će Ivanić biti kandidat.\n- Istraživanja koja su rađena u posljednje vrijeme pokazuju da je Mladen Ivanić najpopularniji političar na opozicionoj strani. Međutim, što se tiče odluke o tome ko će, pored njega, biti zvanični kandidati, i za koju funkciju, ona će biti donesena zajednički poslije sastanka članica Saveza za promjene, a tu, prije svega, glavnu riječ imaju SDS, PDP i NDP - ističe Crnadak.\nOčekuje da poslije odluke SzP-a o dva kandidata za predsjednika RS i srpskog člana Predsjedništva BiH kompletna opoziciona struktura i velika većina javnosti stanu iza dva kandidata SzP-a, i da će to biti polazna osnova za pobjedu opozicije na izborima.\nCrnadak: Vjerujem u očuvanje dejtonske BiH\nDani Srpske u Srbiji - Crnadak na otvaranju


Nenad Aleksić Sha posetio Mema i Hanku Paldum: Dobio baklavu od pevačice - ShowBiz - Region - Vesti - Svet Plus\nNenad Aleksić Sha posetio Mema i Hanku Paldum: Dobio baklavu od pevačice\n20:26 16. AVG 2013.\nTako ne čudi što je Sha u šali prokomentarisao da su ga "razvukli kao harmoniku", kao i da zbog mnogobrojnih obaveza nije stigao da spava ni sat. Nakon posete Avaz Twist Tower-u Memo je u večernjim satima svog kuma odveo i u popularnu "Pivnicu", gde su u društvu prijatelja uživali uz tamburaše do sitnih sati.\nSha je sa Memom posetio i Hanku Paldum, koja je samo za gosta iz Beograda napravila baklavu! Već sutradan Sha je probao i specijalitete u ćevabdžinici "Galatasaray" kod Meminog tasta Tarika Hodžića, a skoro četiri sata je proveo slikajući se sa fanovima i davajući intervjue.\nMemi je bilo puno srce zbog načina na koji je Sarajevo dočekalo njegovog najboljeg prijatelja iz Beograda, pa je na svom FB profilu napisao: "Kada negde upoznaš pravog druga, koji je bio tvoj verni čuvar...Samo mu vrati to tako što ćeš ga dovesti u Šeher, gde je ljubavi na pretek...Hvala ti, Bosno i Hercegovino!".\nnenad aleksic shanenad aleksić shanenad aleksicnenad aleksićsha\nNenad Aleksić Sha zaprosio ..\n15. avgust 2013.. 11:36


Vesti online / Scena / Estrada / Severina "pre i posle" plastičnih operacija\nSeverina "pre i posle" plastičnih operacija\nNekada devojčurak iz Splita, a danas jedna od najpopularnijih i najseksipilnijih pevačica regiona, Severina Kojić ima 44 godine i iza sebe veoma uspešnu karijeru, ali i veliki broj korekcija na licu.\nSeverina Vučković je još uvek jedna od lepših pevačica na estradnoj sceni\nMeđutim, sećate li se kako je izgledala pre više od 20 godina?\nPogledajte kako je izgledala bez silikona u ustima, a i ostalih estetskih intervencija koje je kasnije radila.\nVideo je snimljen daleke 1989. godine i pokazuje njenu pravu lepotu.\nNa snimku sam 4 godine kasnije se primećuju veća usta i par sitnih korekcija lica.\nSeverina danas ne liči na sebe, ima karakteristične crte lica kao i ostale žene koje često posećuju plastične hirurge. Ukusi se razlikuju, mnogima je još uvek jedna od najlepših žena na estradi, ali priroda joj je bila naklonjena pa možda nije bilo potrebe za tolikim "promenama".


Polako smo počeli da planiramo svoja letovanja, ostvarajući planove koji su prošle godine usled pandemije koronavirusa stavljeni na čekanje, ili praveći neke nove, sasvim drugačije i možda neočekivane. Ukoliko je vaša omiljena letnja destinacija Grčka, onda sasvim sigurno znate da vam ona uvek može mnogo toga ponuditi – od čiste lepote prirode, istorijskih spomenika i znamenitosti, pa do magije koju karakteriše blizina Egejskog mora.\nJedan od lokaliteta koji će vam pomoći da se izgubite u lepoti i istoriji Krita jeste grad Agios Nikolas, u kom se nalazi odmaralište Sand Villas o kom danas govorimo. Smeštene na samo dva kilometra od centra grada, one pronalaze svoj kutak na Almiros plaži, koja je poznata po svom delikatnom i nežnom pesku, kao i toplim i mirnim vodama.\nOkarakterisano boemskim ambijentom, ovo odmaralište će vam ponuditi minimalistički stil, a nastalo je kao delo Kostasa Gagosa, koji je po svemu sudeći bio inspirisan prirodnim okruženjem, stvarajući oazu. Ukoliko još niste odlučili gde biste mogli da se zaputite na odmor ove godine, savetujemo vam da prelistate našu galeriju i dozvolite fotografijama da govore same za sebe.


Palmer i Godfri: Normalizacija odnosa Beograda i Prištine put ka EU i za Srbiju i za Kosovo\nBeta 15. marta 2021. 20:20\nSpecijalni izaslanik američkog Stejt departmenta za Zapadni Balkan Metju Palmer (Matthew) i američki ambasador u Srbiji Entoni Godfri izrazili su danas uverenje da će sporazum o normalizaciji odnosa Beograda i Prištine otvoriti put ka Evropskoj uniji (EU) i Srbiji i Kosovu.\n„Sporazum o normalizaciji odnosa Srbije i Kosova će otvoriti put ka EU, a SAD žele da obe strane budu partneri“, rekao je Palmer na video sastanku na Fejsbuku sa Godfrijem, tokom kojeg su obojica odgovarali na pitanja gradjana.\nPalmer i Godfri su ponovili da nema rešenja za dijalog Beograda i Prištine bez pregovora koji u jednom trenutku zahteva kompromis.\n„Naš nacionalni stav je da u procesu normalizacije odnosa dodje do medjusobnog priznavanja“, rekao je Palmer i dodao da Srbija i Kosovo treba da se medjusobno priznaju kao partneri.\nObojica su odgavarajući na pitanja gradjana, naveli da Američka razvojna finansijska korporacija (DFC) nastavlja rad u Beogradu.\nEpidemiološka situacija u regionu nepromenjena\nRumunija: Registrovan najveći broj preminulih od korone – 237\n„DFC je važan deo američke politike. Šef američke diplomatije Entoni Blinken (Anthony Blinken) je rekao da se rad nastavlja“, rekao je Godfri i dodao da SAD nastavljaju saradnju sa srpskim vlastima o raznim projektima.\nPalmer, koji je i zamenik pomoćnika državnog sekretara SAD, ponovio je da je DFC važna za saradnju SAD i Srbije, ali i SAD sa čitavim regionom.\nPalmer i Godfri su izrazili zabrinutost zbog bezbednosti novinara i dodali da su mediji jedna od osnovnih komponenti demokratskog društva.\n„Put ka EU podrazumeva ulogu medija i istraživačkog novinarstva“, rekao je Palmer i dodao da su potrebne reforme uz transparetnost.\nGodfri je rekao Palmeru da se Srbija dobro bori protiv korona virusa i naglasio velikodušnost Srbije u podeli vakcina.\nPalmer je tokom razgovora pomenuo atmosferu u Srbiji u koju je prvi put došao 1993. godine i koliko se toga od tada promenilo. Dodao je da je Beograd njegov omiljeni grad u Evropi i da jedva čeka priliku da poseti Srbiju.\nVisoki američki zvaničnik je danas putem video linka razgovarao sa predsednikom Aleksandrom Vučićem. U petak je razgovarao sa premijerkom Srbije Anom Brnabić, ministrom spoljnih poslova Nikom Selakovićem i predsednikom Skupštine Ivicom Dačićem. Tim sastancima je prisustvovao i Godfri.\nTokom razgovora na Fejsbuku koji je protekao u opuštenoj atmosferi, Godfri je pio srpsko vino, a Palmer kafu. Njih dvojica su povremeno izgovarali neku reč na srpskom, a Palmer, koji se javljao iz SAD, rekao je da mu od jela najviše nedostaju ajvar i kajmak.\nVideo sastanak na Fejsbuku organizovan je na stranici američke ambasade u Beogradu.\nRumunija: Registrovan najveći broj preminulih od korone…


Otežano upoređivanje cijena interneta | Ekonomist\nUpoređivanje cijena interneta koje nude operateri u Crnoj Gori sa onima u regionu i zemljama EU, otežano je iz više razloga, saopštili su predstavnici Agencije za elektronske komunikacije i poštansku djelatnost (EKIP).\n“Paketi koje nude operateri u Crnoj Gori, oni u regionu i EU razlikuju se u brzini, količini podataka koja je uključena u mjesečnu pretplatu, kao i dokupu brzina”, kazali su Pobjedi predstavnici EKIP-a.\nNa sjednici skupštnskog Odboru za ekonomiju, finansije i budžet, prilikom kontrolnog saslušanja osam kandidata za dva člana EKIP-a, ocijenjeno je da crnogorski korisnici za isti novac dobijaju mnogo manje nego što je to slučaj u drugim zemljama.\nNa sjednici je ocijenjeno i da bi EKIP trebalo da “natjera” operatere da povećaju brzinu interneta za istu cijenu paketa koje nude.\nPredstavnici EKIP-a, koji je regulator tržišta, kazali su da se ne može dati generalna ocjena o poređenju cijena u Crnoj Gori i zemljama regiona i Evrope.\n“Cijene jednog paketa koji nudi Crnogorski Telekom su, recimo, povoljnije u regionu, odnosno Evropi, dok su ostali povoljniji u Crnoj Gori. To se vidi iz poređenja cijena paketa fiksnog širokopojasnog pristupa internetu koje nudi Crnogorski Telekom sa sličnim u zemljama regiona i Evropi””, naveli su iz EKIP-a.\nCrnogorski Telekom nudi ADSL FL@T 2 za 12,74 eura, što je povoljnije od prosjeka regiona koji iznosi 13,91 eura. Cijena tog paketa niža je 8,4 odsto od prosječne u regionu.\n“Taj operater nudi paket ADSL FL@T 5 sa brzinom do pet Mb/s za 16,74 eura, što je na nivou prosjeka regiona koji iznosi 16,5 euraa”, saopštili su iz EKIP-a.\nOznake cijene interneta


Treća sreća za Gagija - PLUMRACE\nSeminar o bezbednosti u automobilskom sportu\n24. 04. 2012. Comments (0) Views: 629 Autosport, Kružne trke\nTreća sreća za Gagija\nNije svakidašnja priča da se uspešnom kartingašu, osvajaču četiri titule Šampionata Srbije i prvom nosiocu Zlatne kacige u pomenutoj kategoriji, kada zakorači sledeći logičan korak i uđe u svet auto sporta, „dogodi” pežo 106, koji mu je tokom dve sezone toliko nevolja zadao, da bi mnogi manje uporni davnih dana odustali.\nOVAJ PEŽO 106 JE PROŠLOST\nDragan Gagi Filipović rođen pre više od 21. godine u Zemunu nije jedan od takvih. Naprotiv Gagi ove godine igra na kartu treća sreća. U tu svrhu na kraju minule sezone pazario je šampionski pežo 106 od Dejana Stojića višestrukog šampiona i neprikosnovenog vladara klase N 3, kojeg je sklopio i održavao Srđan Višnjić još jedan majstor volana i mehanike, ali iz reli discipline. Vozačko umeće mladog Filipovića, plus dva jaka šampionska aduta, direktno ga kvalifikuju u prve redove takmičara koji još uvek nemaju matični klub, a imaju sve predispozicije. Zbir bodova pojedinaca na kraju sezone rezultiraju šampionskom titulom za klub koji je imao pravi izbor takmičara, što je osnovni motiv klubova, kod angažovanja „slobodnih” automobilista.\n– Još uvek nisam odlučio za koji ću klub potpisati, ali kako se start sezone približava svakako ću brzo morati da odlučim. Svima je poznato da sam kupio vrhunski automobil, da iza sebe imam četiri titule šampiona u kartingu i Zlatnu kacigu, da sam željan vožnje i dokazivanja. Istina je da sam poslednje dve i po sezone imao problema sa automobilom, što je svakako poznato, ali u jednom ne manjkam, a to je želja da vozim i nastavim sa osvajanjem titula – prvi su reči Dragana Filipovića.\nPrva veća „igračka” koju je Gagi od tate dobio, posle uspeha u kartingu, bio je automobil Pežo 106 „rađen” za trke. Avaj, ni veće radosti prilikom kupovine ni većeg razočarenja tokom dve i po sezone.\n– Auto smo pazarili kraje 2009. godine i uspeo sam da startujem na finalnoj trci šampionata Srbije na kružnim stazama u Novom Sadu. Sve je bilo dobro tokom treninga i u jednom delu trku. Gledajući ostvarena vremena po krugovima bio sam odličan, ali me je na kraju izdao menjač. Smatrali smo da je to kvar koji se da otkloniti i da više nećemo imati problema. Već sledeće 2010. godine na prvoj trci počinju problemi sa motorom i torzijom zadnjeg vešanja. Praktično i pre nego što uđem u krivinu auto počne nekontrolisano da se ponaša, tačnije da se zadnji kraj, „otima” kontroli, kako bi vozači rekli. Identične probleme imali smo i prošle sezone i rekli smo dosta više. Na finalnoj trci u Batajnici, odmah po završetku iste, pazarili smo automobil od Dejana Stojić, osvajača još jedne titule u klasi N 3 – govori Filipović.\nMOJE VREME DOLAZI\nKako u domaćim uslovim automobilisti treniraju i takmiče se od trke do trke, jer takva je realnost, nema autodroma, tako i novi vlasnik ozbiljne takmičarske sprave nije imao prilike da ga čestito i proba.\n– Krajem oktobra na NAVAK (Nacionalnoj vozačkoj akademiji) organizovan je dan za sve koji žele u bezbednim uslovima probaju automobile. U predviđenom vremenu i zbog kiše koja je padala nisam u potpunosti uspeo da se upoznam sa novom „igračkom”, ali sam u osnovi zadovoljan. Idemo ovih dana u Banjaluku na stazu Zalužani, da se u potpunosti upoznam sa automobilom koji će voziti ove godine – planira Gagi.\nKup bezbednosti na putevima regionalna je priča koja ulazi u drugu sezonu postojanja i pored osnovne namene ima svrhu da na jednom mestu, stazi okupi majstore volana svake od zemalja učesnica iz: Crne Gore, Makedonije, Bosne i Hercegovine, Republike Srpske, Hrvatske i Srbije, da bi se videlo ko je najbrži. Pored toga u Srbiji postoje dva Saveza ako se neko opredeli samo za nacionalni šampionat, tako da izbor ne manjka.\n– Mene prevashodno interesuje da se što više trkam, ali me takođe interesuje da izvadim licencu u Savezu kojeg prepoznaje FIA (Svetska auto federacija). U domaćim uslovima to je SAS(Srpski auto Savez). Da li ću se boriti za bodove u Kupu bezbednosti na putevima, prevashodno zavisi od konkurencije – jasan je Dragan Filipović, kojem se iz očiju vidi da bi, odmah i sada, seo za upravljač pežoa 106.\n» Autosport, Kružne trke » Treća sreća za Gagija


Ambasada SAD-a i EU u BiH pružile podršku novom rukovodstvu VSTV-a\n11. februar/veljača, 2021.\nU zajedničkoj izjavi Ambasade Sjedinjenih Američkih Država (SAD) i Evropske unije (EU) u Bosni i Hercegovini (BiH) izražena je podrška novom rukovodstvu Visokog sudskog i tužilačkog vijeća (VSTV) BiH, izabranom u srijedu 10.februara.\n''Očekujemo da novo rukovodstvo VSTV-a hitno ubrza pravosudne reforme koje su neophodne za integraciju Bosne i Hercegovine u EU. Naredni koraci VSTV-a će odredit njegov kredibilitet naspram javnosti kao i donatorskoj zajednici koja pomaže ovu instituciju, stoji u zajedničkoj izjavi.\nOni navode da je kredibilan, transparentan i pouzdan VSTV preduvjet za funkcionisanje vladavine prava u BiH, te izražavaju očekivanje od članova VSTV-a da vode svojim primjerom.\nNovo rukovodstvo VSTV BiH: Prioritet borba protiv korupcije\nU izjavi podsjećaju da je glavni prioritet VSTV-a temeljita provedba izmjena i dopuna Zakona o VSTV-u koje se odnose na integritet, a nakon što Parlamentarna skupština BiH usvoji trenutni nacrt.\n''Izmjene i dopune Zakona kojima se uspostavlja sistem provjera imovine, pravni lijek za odluke o imenovanjima, regulisanje sukoba interesa članova VSTV-a, poboljšane odredbe o razrješenju članova VSTV-a, te poboljšani disciplinski postupci za sudije i tužioce, sveukupno će ojačati integritet nosilaca pravosudnih funkcija'', stoji u saopštenju ovih institucija.\nAmbasada SAD u BiH: VSTV da se obaveže na poboljšanje pravosudnog integriteta\nNadalje je obrazloženo da to uključuje uspostavu Odjela za integritet u okviru Sekretarijata VSTV-a, zaduženog za provjeru izjava o imovinskom stanju, istovremeno osiguravajući da unapređenje praksi imenovanja i ocjenjivanja rada ostaju prioritet.\nU skladu sa preporukama iz Priebeovog izvještaja (specijalni izvještaj, objavljen početkom decembra 2019. godine u Briselu, kojeg je sačinio nezavisni pravni stručnjak Rajnhard Pribe), VSTV mora uspostaviti rigorozan i kredibilan sistem provjera izjava o imovini kako bi počeo sa vraćanjem povjerenja javnosti u ovu instituciju i cjelokupno pravosuđe.\nVladavina prava, pomirenje i sloboda medija prioriteti švedskog predsjedavanja OSCE za BiH\n''Evropska unija u BiH i Ambasada SAD-a, zajedno sa drugim međunarodnim partnerima, te, što je najvažnije, građanima BiH, nastavit će pomno pratiti rad VSTV-a i cjelokupnog pravosuđa. Podržavamo konstruktivne korake s ciljem vraćanja povjerenja i unaprjeđenja funkcionisanja vladavine prava i učinkovitosti, integriteta i odgovornosti pravosuđa'', navedeno je u zajedničkoj izjavi.\nNovoizabranom rukovodstvu VSTV-a čestitao je i Visoki predstavnik u BiH Valentin Inzko, te poručio da narodi i građani BiH zahtjevaju i zaslužuju odgovoran pravosudni sistem.\n“Vraćanje povjerenja javnosti u pravosudne institucije mora biti vodeće načelo u narednom periodu i uloga VSTV-a u tom procesu je presudna. Ova institucija treba predvoditi u naporima na reformi pravosuđa, osiguravajući nezavisnost, nepristranost i profesionalnost pravosuđa u BiH”, rekao je Inzko.


Bisnode je imenovan za jednu od najboljih... - Bisnode Srbija\nBisnode je imenovan za jednu od najboljih švedskih kompanija\nBisnode s ponosom objavljuje da je dobio nagradu za najbolju kompaniju upravljanja u Švedskoj za 2019. godinu koju dodeljuje Deloitte u saradnji sa Nasdak-om. Nagrada za kvalitet se zasniva na kriterijumima koji ocenjuju strateški pravac Bisnode, operativni kapacitet kompanije, korporativnu kulturu i ekonomski razvoj.\n„Za kratko vreme, uspeli smo da postanemo Bisnode sa zajedničkim strateškim planom i jasnim procesima. Naša vizija je jasna: mi ćemo biti evropski lider u pametnim podacima i analizama. Činjenica da se sada prepoznajemo kao jedna od najboljih švedskih kompanija je dobro priznanje da smo na pravom putu ”, kaže Magnus Silfverberg, izvršni direktor Bisnode.\nProgram "Best managed companies" je osnovao Deloitte u Kanadi 1993. godine. Najuspešnije švedske kompanije su lansirane 2018. godine od strane Deloitte-a u saradnji sa Nasdak-om, a ove godine nagrada će biti dodeljena po prvi put. 20 kompanija je učestvovalo u procesu prijavljivanja, a nezavisni žiri je izabrao 12 kompanija koje ispunjavaju sve zahteve kvaliteta.\n„Ima mnogo odličnih liderskih kompanija u Švedskoj i bilo je uzbudljivo doći u kontakt sa nekima od njih kroz ovaj program. Uzbuđeni smo što smo uključeni u naglašavanje finih kompanija koje su tako važan deo švedskog poslovanja “, rekao je Hakan Sjogren, nezavisni član žirija i direktor koji je odgovoran za uvrštenje na Nasdak u Stokholmu.


Finansijski podsticaj za privredu SAD\nZdanje Federalnih rezervi u Vašingtonu\nAmerička Centralna banka je objavila da će da "ubaci" još 600 milijardi dolara na američko tržište, u nadi da će to da podstakne usporenu nacionalnu ekonomiju.\nFederalne rezerve su saopštile da će od sada pa do juna 2011, svakog meseca kupovati državne obveznice u vrednosti od oko 75 milijardi dolara. Za takvu politiku, nazvanu "kvantitativno popuštanje", zalaže se predsednik Federalnih rezervi Ben Bernanki.\nNjegov cilj je da smanji pritisak na dugoročne kamate koje plaćaju kompanije i potrošači i da usmeri američku ekonomiju prema održivom rastu. Istovremeno, to je pokušaj smanjenja visoke stope nezaposlenosti i održavanja niskih kamata u "dužem periodu".\nPored toga, Centralna banka je saopštila da će prihode od otplata prethodno prodatih obveznica ponovo da investira. Zajedno sa novim stimulusom, očekuje se da će se ukupni ekonomski podsticaj povećati na 850 do 900 milijardi dolara.\nIstraživanje privatnih poslodavaca u Sjedinjenim Državama, koje je sprovela kompanija ADP, u međuvremenu pokazuje da su oni u oktobru otvorili 43 hiljade novih radnih mesta, što je više nego u prethodnom mesecu. Kompanija ADP obrađuje milione platnih naloga za kompanije širom zemlje, a ekonomisti prate njena istraživanja uoči podrobnijeg izveštaja o radnim mestima i stopi nezaposlenosti koji se izdaje u petak.\nEkonomski analitičari očekuju da izveštaj državnih eksperata u petak pokaže da su privatni i državni poslodavci u oktobru povećali broj radnih mesta za oko 60 hiljada.


e-novine.com - Medijsko bojenje Dodikove „stvarnosti”\n16.08.2011 - 16:02\nPlaćanje poslušnosti u RS\nMedijsko bojenje Dodikove „stvarnosti”\nSamo mjesec dana nakon što je, po uzoru na Tadićeve i Cvetkovićeve ministre, Vlada RS dodjelila tričavih 50.000 maraka dnevnom tabloidu Press RS, za pravljenje megaturbosupercoolludog portala, bez ikakvog natječaja dodjeljene su nove svote novca prorežimskim medijima. Ni manje ni više nego 350.000 maraka. I to dnevnom listu „Fokus” i nedeljniku „Reporter”\nVlada RS je donijela odluku da svojim medijima opet udijeli nešto novca. Kako piše portal Buka, posljednja tranša budžetskog novca otišla je sedmičniku Reporter i dnevnim novinama Fokus. Iznos tranše prava sitnica - „samo” 350 hiljada maraka.\nTo piše u odluci Vlade RS, koju je potpsao premijer Aleksandar Džombić sa datumom od 21. jula 2011. godine. Buka piše da je kompanija "OG Press", koja izdaje sedmičnik Reporter počašćena je sa 150 hiljada maraka, u svrhu realizovanja projekta “Razvojni potencijali/komparativne prednosti Srpske: energetika, poljoprivreda, turizam, ljudski resursi, poslovni ambijent“, kako stoji u spomenutoj odluci, dok je za podršku projektu „Razvoj Srpske, reforma PIO“ dnevni list Fokus dobio okruglih 200 hiljada maraka. Na koji način mediji mogu pomoći reformi potpuno posrnulog Penziono - invalidskog fonda kad se njihov rad već cijeni svotama novca o kojima penzioneri mogu samo da maštaju, nije jasno, kao što nije jasno šta podrazumijeva gomila besmislica u nazivu projekta na osnovu kojeg je Reporter dobio tričavih 75.000 evra. Jasno je samo da Vlada RS po ko zna koji put plaća medije koji joj idu niz dlaku, kršeći tako elementarne postulate demokracije i same novinarske profesije. Naravno, jasno je i da se Vlada RS ponaša kao da je novac poreskih obveznika, od kojih je polovina nezaposlena, dijeli kao da je njen i da za njega nikome ne mora da odgovara. Ako se tome doda činjenica da ekonomski stručnjaci odavno upozoravaju da je situacija u RS alarmantna i da je taj bh. entitet koji fantazira nezavisnost, pred bankrotom, ne treba biti pretjerano pametan pa zaključiti da ovakvo raspianje i spašavanje posrnulih Dodikovih propagandističkih medija, najviše ide na štetu onih koji su birali vlast i danas na ovakve poteze zapravo samo klimaju glavom.\nGlavni i odgovorni urednik portala Buka, Aleksandar Trifunović, za e-Novine kaže da ovakvi potezi Vlade RS samo govore o tome koliko je, zapravo, zanima javnost koja drugačije promišlja trenutnu tešku ekonomsku stvarnost u RS.\n„U godini krize koja pogađa i medije na ovaj način Vlada sama odlučuje koje će medije podržati i kojima će, na određeni način, omogućiti opstanak što je skandalozno, jer se radi o parama svih građana koji plaćaju porez. Niko ne spori da bi ovakva podrška trebala da postoji, a ako postoje takve budžetske mogućnosti, onda bi trebalo da se odnose na sve medije i pod istim uslovima, sa kriterijima koji podrazumijevaju čitanost i gledanost, profesionalnost i uticaj medija na javnost.\nJedini vidljiv kriterij sada je da sredstva dobijaju mediji koji daju bezrezervna podrška Vladi i vladajućoj politici. Ono što je sramno je da i oni mediji koji nisu dobili sredstva ne kritikuju ovakve odluke potajno se nadajući da će i oni u nekoj narednoj podjeli dobiti slične novce. Kritiku ovih odluka Vlade možete naći tek na nekolicini portala. Ako je za neku utjehu, čitanost i gledanost tako podržanih medija opada, što znači da je javnost ovaj način kreiranja javnog mnenja prepoznala kao vještački pokušaj farbanja stvarnosti u neke ljepše, nepostojeće boje”, kaže Trifunović.\nPodsjetimo, Dodikova medijska muza, Željko Kopanja, redovan je primalac državne pomoći, a ove godine je dobio poseban stimulans kako bi svoje novine, za koje ne postoji čitalačka publika u Srbiji, distribuirao upravo preko Drine. Taj izuzetno inteligentan projekat Vlada RS finansirala je sa 150.000 maraka, a isto toliko dato je u aprilu 2011. sedmičnom trash listu “Ekstra magazin” za podršku projektu “Pola vijeka Andrićevog Nobela”. Kako je svojevremeno pisao Žurnal.info, vlasnik “Ekstra magazina” je Zoran Šarenac, koji je i direktor firme “Pres komerc”, izdavača tabloida “Fokus”. Ta firma je i u februaru od Vlade RS dobila 50 hiljada maraka za izbor “Naj menadžera”, a Ministarstvo finansija je u “Fokusu” u dva navrata, bez raspisivanja javnog nadmetanja, organizovalo nagradnu igru “Najsrećniji fiskalni račun”.\nPoslednja donacija, tričavih 50.000 maraka, prije odluke od 21. jula, otišla je dnevnom tabloidu Press RS za izradu internet portala. Vlada Srpske je, po uzoru na svoju bratiju preko Drine, odlučila da iskoristi informatičku nepismenost i neznanje stanovnika svog entiteta i da im po principu muda za bubrege, prodaje fantomske cifre za otvaranje i unapređivanje on line medija. Kao da neko uopšte zna koliko koštaju internet portali. Vladino obrazloženje zbog čega se toliko novca daje privatnim novinama, čije je sjedište ni manje ni više nego u majčici Srbiji, drsko je koliko i sama odluka. „Vlada RS daje saglasnost na Plan utroška sredstava sa pozicije subvencija javnim medijima, u iznosu od 50 000 KM, za period 01. januara-30.juni 2011. godine u svrhu podrške Projektu dizajniranje i instaliranje samostalnog web portala dnevnih novina Press“, navodi se u vladinoj odluci koju je objavio Žurnal.\nTreba li reći da portal još nije počeo sa radom?


Pavićević je za Udruženje novinara Srbije rekao da se po Briselskom sporazumu prelazak novinara ne najavljuje "apsolutno nikad".\n"Ovo važi isključivo za najviše državne zvaničnike. Ja sam od početka u kontaktu sa ekipom RTS-a, o ovom slučaju upoznate su odmah sve strane. Mi ćemo sada tražiti od Brisela da preduzme konkretne korake, jer je ovo flagrantno kršenje Sporazuma, slobode kretanja i prava novinara na slobodu izveštavanja. Ovo je anticivilizacijski čin i tražićemo da se to prekine", rekao je Pavićević, saopstio je UNS.\nUrednica emisije “Pravo na sutra” Svetlana Vukomirović kazala je za RTV Kim da su im se nadležni na prelazu Jarinje tačno u pola 12, četvrtog dana, prvi put obratili i kao razlog zabrane ulaska na Kosovo, naveli da su trebali 72 sata ranije da budu u kontaku sa oficirem za vezu Dejanom Pavićevićem.\nOna napominje da je zabrana ulaska nedopustiv i neodgovoran čin od strane institucija u Prištini.\nPetković: Omogućiti medijima da nesmetano obavljaju svoju profesiju\nDirektor Kancelarije za KiM Petar Petković saopštio je da odluka vlasti u Prištini da novinarskoj ekipi Radio televizije Srbije koja snima emisiju "Pravo na sutra" zabrani ulazak na teritoriju Кosova, predstavlja "flagrantan primer samovolje i nepoštovanja osnovnih ljudskih prava od strane Prištine, ali i sporazuma postignutih u Briselu", navodi se u saopštenju dostavljenom medijima.\nPetković je kazao da se ni u jednom dokumentu "ne navodi da su mediji dužni ili obavezni da svoju posetu pokrajini najavljuju, ni Beogradu ni Prištini, niti su shodno tome, propisani bilo kakvi rokovi".\n"O najnovijim potezima Prištine i zabrani ekipi emisije "Pravo na sutra" da izveštavaju sa КiM obavestio sam i Brisel i očekujem promptnu reakciju u zaštiti prava medija na slobodno izveštavanje i slobodu kretanja, što su osnovne civilizacijske vrednosti i demokratski postulati na kojima počiva i sama Evropska unija", ističe se u saopštenju Kancelarije za KiM.\nZaključuje se da se medijima mora omogućiti da nesmetano, bez zastrašivanja, pritisaka i bilo čije samovolje obavljaju svoju profesiju u cilju istinitog informisanja javnosti.\n01.03.2021 Podneta krivična prijava protiv Rašića zbog povređivanja maloletnog I.M. (466)\n01.03.2021 Protest u Gračanici šesto veče zaredom (235)


Srb: Izgraditi ogradu na granici ka Srbiji – NovostiDana.rs\nSrb: Izgraditi ogradu na granici ka Srbiji\nPredsednik ekstremno desne Hrvatske stranke prava Daniel Srb zatražio je danas izgradnju ograde na granici sa Srbijom, kakvu su Mađari prošle godine podigli prema Hrvatskoj.\nLUČ – Predsednik ekstremno desne Hrvatske stranke prava Daniel Srb zatražio je danas izgradnju ograde na granici sa Srbijom, kakvu su Mađari prošle godine podigli prema Hrvatskoj.\nU mestu Luč, na hrvatsko-mađarskoj granici, Srb je rekao da da bi žica I ograda, koja je tu postavljena prošle godine tokom migrantske krize, trebalo da stoji na istočnim granicama Hrvatske ka Srbiji.\n„Žica i ograda na hrvatsko – mađarskoj granici je nepotrebna i nije trebalo da bude nikada izgrađena, da je tokom prošlogodišnje migrantske krize Hrvatska imala čvrstu i odlučnu vlast“, rekao je Srb.\nOva ograda je, kazao je, trebalo da stoji na istočnim granicama Hrvatske, na granici prema Srbiji.\nSrb je kritikovao vlast šefa SDP-a Zorana Milanovića, ali i aktuelnu vlast premijera Tihiomira Oreškovića i HDZ i Mosta – da ništa nisu učinile da se pripreme za novi migrantski talas.\nSrb je dodao da su i jedna i druga vlada Hrvatsku ostavile nepripremljenu i upravo zbog te nepripremljenosti podižu se žice i ograde između Hrvatske i Evrope, umesto da se podignu između Hrvatske i istoka.\n„Javnost smo upozorili još pre dvadesetak dana na ovaj problem kada smo uputili pismo svima koji odlučuju u Hrvatskoj, pogotovo obaveštajno bezbednosnom sektoru“, podsetio je i zapitao “Šta je to što Mađari znaju, a Hrvati opet ne znaju?!“.\nU Hrvatskoj, kazao je, odgovor nismo dobili.\nOdgovor smo dobili na Dubrovačkom forumu, u izjavi ministra inostranih poslova Mađarske Petera Sijarta i njegovoj najavi o izgradnji dvostruke ograde i žice oprema Srbiji.\nKao i pre petnaest meseci „Mađari znaju, Hrvati opet ne znaju i čekaju šta će o svemu reći Brisel, Berlin ili Beč“.


Otvorena izložba ptica i sitnih životinja u Skenderiji\nU dvorani Mirza Delibašić Kulturno-sportskog centra „Skenderija“ u petak 20. decembra 2019. godine, u prisustvu načelnika Općine Centar Sarajevo dr. Nedžada Ajnadžića i njegovih saradnika, otvorena je izložba ptica i sitnih životinja koju je organizovalo Ekološko društvo za zaštitu i uzgoj ptica Sarajevo (EDZUP) u saradnji sa Savezom za uzgoj i zaštitu sitnih životinja u BiH i Ornitološkim Savezom BiH.\nIzložba koja je organizovana u glavnom gradu naše države je međunarodnog karaktera i okupila je izlagače iz cijele Bosne i Hercegovine i osam zemalja regije koji će tokom dva dana vikenda izložiti više od 3.500 sitnih životinja po vrstama: golubovi, peradi, kunići, fazani, kanarinci, papagaji i akvarijske ribice.\nSajam će biti otvoren preko vikenda do 22. decembra ove godine i ulaz za sve posjetioce je po simboličnoj cijeni od jedne konvertibilne marke.\nNajmlađi posjetioci ovog sajma će moći učestvovati u radionicama na kojima će slikati i crtati najomiljenije kućne ljubimce, ali i poslušati edukativna predavanja iz oblasti ptičijeg životinjskog carstva. Otvaranju su također prisustvovali i vijećnici Općinskog vijeća Centar Velija Katica i Sejad Đozo, koji su ujedno i organizatori ove međunarodne manifestacije.\nU svom pozdravom govoru načelnik Ajnadžić je istakao značaj da se ovakve i slične međunarodne manifestacije finansijski podrže, posebno zbog organizacije na području općine Centar. –Nijednog trenutka nisam imao dvojbe da li treba ovakvu međunarodnu manifestaciju finansijski podržati. Posebno mi zadovoljstvo predstavlja činjenica da je organizovana u ovom kulturno sportskom kompleksu koji je smješten na području naše općine. Sama činjenica da izlagači dolaze iz nekoliko zemalja regije i da će tokom naredna dva dana biti izloženo nekoliko hiljada ptica i sitnih životinja u organizaciji udruženja koje obilježava 90. godina svog djelovanja i postojanja, mislim da govori samo za sebe, kazao je načelnik Ajnadžić.\nIzložbu, koju je otvorio ministar privrede Kantona Sarajevo Haris Bašić, su finansijski podržali Općina Centar, Grad Sarajevo i Kanton Sarajevo, te privredni subjekti. Tokom ovog sajma biće promovisan III Evropski sajam-izložbe Balkanskih rasa golubova, II Evropski sajam-izložbe rasa golubova Jugoistočne Evrope, XI državni sajam-izložbe sitnih životinja, XVII Ornitološki državni sajama-izložbe ptica, izložbe sportskih golubova pismonoša Sarajevske zone - Sarajevo 2019.


Komandant američke nacionalne garde: Ekstremizam rizik za sve\nNasilni ekstremizam je rizik za ceo svet, a ne samo za pojedinačne države, izjavio je danas u Prištini komandant Nacionalne garde Sjedinjenih Američkih Država general Frank J. Grass, javlja dopisnik RSE.\nGovoreći o trenutnim izazovima sa kojima se svet suočava, posebno o onima sa kojima se suočava NATO, kako od strane Moskve, tako i od tzv. Islamske države, general Grass je kazao da će NATO ostati u euroatlanskoj zoni kako bi se suočio sa svim izazovima.\n“Kako bi postigli uspeh prilikom suočavanja sa novim izazovima po bezbednost, potrebno je više konsultacija i razmena informacija, kao i postizanje sporazuma o glavnim ciljevima”, kazao je američki general.\nIzazovi u euroatlanskom regionu danas se razlikuju od onih iz prošlosti, naveo je on, i to zato što su se pojavile ekstremističke i nasilne organizacije.\n“Mnogi rizici sa kojima se suočava Jugoistočna Evropa, kao što su nasilni ekstremizam, priliv emigranata i izbeglica, trgovina oružjem, droge i ljudima...sve to zahteva koordinisan odgovor svih vlada i država u regionu”, kazao je general Grass.\nOn je dodao da se sigurosni okvir u Jugoistočnoj Evropi neće ograničiti samo na vojne sposobnosti država, već je potreban i ekonomski razvoj, vladavina prava, obrazovanje i dr.\n“Tretiranje ISIS-a i bilo koje druge terorističke organizacije je rizik za sve nas, i malo je država koje nisu pod rizikom ove ekstremističke ideologije. Mi smatramo da je to rizik za cio svijet”, kazao je Grass.\nOdgovarajući na pitanja prisutnih o transformaciji Bezbednosnih snaga Kosova u Vojsku Kosova, on je potvrdio da će SAD podržati vojsku Kosova koja će biti formirana na legalnim osnovama, uz poštovanje multietničnosti.\n“Mi smo spremni da podržimo bilo koju odluku Vlade Kosova oko Bezbednosnig snaga. Vojska mora da odražava narod i da su svi oni zastupljeni u njoj”, kazao je američki general.


21-12-2018 23:01 Svet Region\nMilo Đukanović, predsednik Crne Gore, ocenio je u emisiji „Živa istina“ na Javnom servisu, da u poslednjih godinu dana dolazi do zapštravanje odnosa Srbije sa komšijama – Zagrebom, Prištinom, pa i Podgoricom.\n- Određeni krugovi u Srbiji, nosioci vlasti, medijski i SPC su se veoma trudili da zaoštre svoj odnos prema Crnoj Gori, kazao je Đukanović. – Jedan deo javnosti u Srbiji osporava pravo Crnoj Gori da donosi odluke u sopstvenom interesu. Mi ne donosimo antisrpske, već odluke u crnogorskom interesu. Ne razumem čemu kvarenje odnosa Srbije sa susedima. To ozbiljno dovodi u pitanje ono što smo smatrali početkom dobrosusedskih odnosa u regionu.\nSve to,ipak, kaže Đukanović, ne bih kvalifikovao kao suštinski zaokret državne politike Srbije, dodajući da ne veruje da predsednik Srbije Aleksandar Vučić daje nalog svim silnim kolumnistima da pišu bedastoće o Crnoj Gori. S druge strane smatra da Vučić „možda preterano respektuje ono što su interesi Rusije i u Srbiji i regionu Balkana“.\n- Čini mi se da se predviđa jedna okolnost a to je da smo koliko do juče živeli u uslovima mnogo harmoničnijih odnosa između Rusje i Evrpe i Rusije i NATO, a danas se svakodnevno preti i sa jedne i sa druge strane .\nPredsednik Crne Gore je saopštio da ga ne iznanđuje ponašanje lidera prosrpske opozicije u Crnoj Gori ,koji „umesto da učestvuju u kreiranju državne politike, izigravaju ugroženu manjinu u Crnoj Gori i stalno se žale Beogradu“.\n- Verujem da je posredi nasedanje na te žalopojke i ulogu lažnih žrtava i da se ulazi u pokroviteljsku ulogu i finansiranje aktivnosti koje su otvoreno usmerene na destrukciju države Crne Gore, kazao je Đukanović, dodajući da Crna Gora danas ima neuporedivo veći imunitet i sposobnost da sebe zaštiti nego što je to imala u prošlosti.\n- Međutim, nije dobar pristup pojedinih zemalja unije da Zapadni Balkan uđe u EU u paketu. Ako se opredelimo za takav pristup, onda favorizujemo poslednjeg. Čini mi se da taj pristup ipak nije odneo prevagu u politici EU. Crna Gora je otvorila 32 poglavlja, a Srbija 16 i ako EU bude dosledna u tom novom pristupu, to znači da mi četiri godine trebalo da čekamo Srbiju.Ne mislim da je to racionalno, poručio je Đukanović.\nPredsednik je saopštio da nije pristalica mera zabrane ulaska određenim pojedincima u Crnoj Gori.\n- Mi se za afirmaciju našeg identiteta borimo svakodnevnim vrednim delanjem naših institucija. Takvi pojedinci govore mnogo više o sebi nego o Crnoj Gori\n- Nisam zaboravio da je Amfilohije u vreme referemduma o nezavisnosti 2006.odigrao konstruktivnu ulogu i doprineo da se jedno važno pitanje reši na miran način.Ipak uloga Srpske pravoslavne crkve prema Crnoj Gori je izrazito destruktivna, čak i nezavisno od državne politike Srbije, kazao je Đukanović.\nKako je opljačkan vojni magacin u CG, pogledajte OVDE.\nMILO USKORO PRED SUDOM? I njegovi saradnici idu sa njim zbog teškog krivičnog dela (FOTO/VIDEO)


pink.rs | Vučić sa ambasadorkom o portugalskom predsedavanju EU: Srbija je privržena evropskom putu i posvećena reformama i saradnji (FOTO)\nVučić sa ambasadorkom o portugalskom predsedavanju EU: Srbija je privržena evropskom putu i posvećena reformama i saradnji (FOTO)\nPredsednik Vučić je izrazio nadu da će EU tokom portugalskog predsedavanja biti u mogućnosti da prevaziđe teškoće i ostvari prioritetne ciljeve, među kojima su ekonomski oporavak EU i izlazak iz krize.\nPredsednik Srbije Aleksandar Vučić sastao se sa ambasadorkom Portugalije Marijom Viržinijom Mendes da Silva Pinu, sa kojom je razgovarao o prioritetima šestomesečnog portugalskog predsedavanja Savetu Evropske unije.\n- Srbija pruža punu podršku i doprinos svim projektima koje EU sprovodi kako u Srbiji, tako i u regionu Zapadnog Balkana - istakao je predsednik Vučić.\n- Takođe se nadam da će Portugalija, tokom svog predsedavanja staviti akcenat na proširenje Evropske unije na Zapadni Balkan - dodao je predsednik Vučić.\nAmbasadorka Mendes da Silva Pina je istakla da je glavni moto portugalskog predsedavanja "vreme za pravedan, zeleni i digitalni oporavak".\n#Marija Virdžinija Mеndеs Da Silva Pina\nVučić primio akreditive novog ambasadora Švajcarske: Srpski predsednik i Šmid razgovarali o političkom dijalogu i daljoj saradnji dve zemlje (FOTO)


Lena Kovačević ima novi poziv: Džez pevačica glumi kod oca u filmu! || Story.rs\nKako prenose domaći mediji, nedavno je počelo snimanja filma akademika i dramskog pisca Dušana Kovačevića, „Nije loše biti čovek“, koji je okupio sjajnu glumačku ekipu. Tako se pored velikana Vojina Ćetkovića, Branke Katić, Hristine Popović, Srđana Todorovića i Mire Banjac u ulozi muzičara našla i njegova ćerka džez pevačica Lena Kovačević.\nFilm je adaptacija njegove drame „Kumovi“, koja se igra u Zvezdara teatru, a jedan od junaka je i pas. Na neki način ovo je omaž psima, muzičarima i čestitim ljudima, piše "Kurir".\n- Neko će u ovu priču iskreno poverovati zbog sopstvene empatije prema drugim živim bićima, neko će sve ovo gledati kao neverovatnu sagu o želji za životom, ali će svi - sigurno, s pritajenom nadom očekivati da kraj nije večiti kraj, da ćemo se jednog dana ponovo videti i negde sresti. Još ako smo se voleli - to je neizbežno - navode autori u saopštenju.\nMuziku za ovo ostvarenje radi Bajaga, a premijera se očekuje na jesen 2020.\nDušan Kovačević Lena Kovačević\nEmina Jahović obolela od korone: Ovo nije virus, nego otrov!


GRAĐANI BIH NA IZBORIMA REKLI SVOJE: EU očekuje brzo formiranje vlasti i konstruktivnu saradnju! | Happy BSC portal\nGRAĐANI BIH NA IZBORIMA REKLI SVOJE: EU očekuje brzo formiranje vlasti i konstruktivnu saradnju!\nEvropska unija ocenila je da su građani BiH na miran i zakonski način izrazili svoje demokratsko pravo glasajući za političke predstavnike koje čeka rad na mnogobrojnim izazovima i napretku države na putu evrointegracija.\n- Novi mandat je prilika za političke lidere da ponovo pokažu i svojim građanima i EU opredeljenost i odlučnost za sprovođenje reformi neophodnih za napredak na putu ka EU - izjavili su šefica diplomatije EU i komesar za saradnju sa susedima i proširenje Federika Mogerini i Johanes Han.\nOni su u zajedničkom saopštenju naveli da su izbori u BiH, prema preliminarnim nalazima posmatračke misje OEBS-a, bili iskreno kompetitivni, ali i da su pokazali nastavak podela po etničkim linijama.ž\n- Očekujemo od svih političkih lidera da se angažuju u formiranju vlasti na svim nivoima i da konstruktivno sarađuju u interesu građana svoje zemlje - navodi se u saopštenju.\nMogerinijeva i Han pozvali su na brzo formiranje parlamentarnog Doma naroda u Federaciji BiH u skladu sa odlukama Ustavnog suda u BiH.\n- Sprovođenje i efikasna primena opštih izbora biće uzeti u obzir kada Evropska komisija bude pripremala mišljenje o zahtevu BiH za članstvo u EU - navodi se u saopštenju Mogerinijeve i Hana.\nVisoki zvaničnici Evropske komisije podsećaju da je BiH podnošenjem zahteva u februaru 2016. godine donela stratešku odluku da nepovratno krene putem EU integracija i da se pridržava vrednosti EU. Dodaje se da će EU nastaviti da daje punu podršku institucijama i građanima BiH na tom putu.\nDANAS BEZ ŽRTAVA: U Hrvatskoj nema novoobolelih od korona virusa!


Stamatović: Patrijarh Porfirije i Sinod da se presele u Pećku patrijaršiju - Povezane vesti - Naslovi.net\nStamatović: Patrijarh Porfirije i Sinod da se presele u Pećku patrijaršiju\nNovi magazin 15.03.2021\nPredsednik Zdrave Srbije (ZS) Milan Stamatović pozdravio je danas odluku patrijarha SPC Porfirija da prva tri dana uskršnjeg posta provede u Pećkoj patrijaršiji. Uz to je ponovio poziv da se poglavar Srpske pravoslavne crkve i Sinod tu i presele kako… »\n“Patrijarh i Sinod da se presele u Pećku patrijaršiju”\nZdrava Srbija pozdravila je odluku patrijarha Porfirija da prva tri dana Vaskršnjeg posta provede u tihovanju i molitvi u Pećkoj patrijaršiji. Lider ZS Milan Stamatović očekuje da je ovo međupotez do najavljene promene crkvenog Ustava posle koje bi… »\nNJEGOVA svetost, srpski patrijarh Porfirije koji je juče popodne stigao u Pećku Patrijaršiju, prva tri dana Vaskršnjeg posta, koji se provode se u molitvenom tihovanju, uz uzdržavanje od bilo koje hrane i pića, a nazivaju se Trimirje, provesti će u… »\nSrpski patrijarh Porfirije stigao je juče u poslepodnevnim časovima u Pećku patrijaršiju, drevno sedište Srpske pravoslavne crkve, saopšteno je iz SPC. Patrijarha je dočekala igumanija Haritina sa sestrinstvom i sveštenstvom. Posle doksologije… »\nPatrijarh Porfirije stigao u Pećku Patrijaršiju: Poklonio se čudotvornoj ikoni\nPATRIJARH srpski Porfirije stigao je danas u poslepodnevnim časovima u Pećku Patrijaršiju, drevno sedište Srpske pravoslavne crkve, saopšteno je večeras iz SPC. Patrijarha je dočekala igumanija Haritina sa sestrinstvom i sveštenstvom. Posle… »\nVučić danas u Skupštini o pregovorima sa Prištinom\nBeta pre 44 minutajoš 5 povezanih


U Bečiće putuje 36 mališana iz Istočnog Novog Sarajeva | Palelive.com\nPočetna Regija Istočno Sarajevo U Bečiće putuje 36 mališana iz Istočnog Novog Sarajeva\nU Bečiće putuje 36 mališana iz Istočnog Novog Sarajeva\nISTOČNO NOVO SARAJEVO – U dječije odmaralište „Užice“ u Bečiće ove godine otputovaće 36 mališana, dvoje roditelja i pet vaspitača iz opštine Istočno Novo Sarajevo, u okviru projekta „Socijalizacija djece Republike Srpske 2018“, koji sprovodi Javni fond za dječiju zaštitu.\nDirektor Javne ustanove Centar za socijalni rad Istočno Novo Sarajevo Vesna Ćevriz rekla je Srni da je 20. maja otputovala prva grupa u kojoj je devetoro djece predškolskog uzrasta u pratnji dva vaspitača, koja će boraviti sedam dana na crnogorskoj obali.\n„U prvoj smjeni sa djecom iz Istočnog Novog Sarajeva otputovali su i njihovi drugari iz Bijeljine i Zvornika. Tokom boravka na moru djeca će učestvovati u različitim kreativnim i edukativnim radionicama, kao i u sportskim sadržajima“, navela je Ćevrizova.\nOna je dodala da ove godine u projektu učestvuju i djeca iz vrtića „Patrijarh Pavle“ iz Istočnog Novog Sarajeva, kao i da je cilj projekta da se kroz druženje, edukaciju i boravak na moru zadovolje razvojne potrebe.\nĆevrizova je istakla da je broj korisnika prava u Centru za socijalni rad Istočno Novo Sarajevo ostao na nivou prošle godine. Najveći broj sredstava iz budžeta Centra izdvaja se na dodatak za pomoć i njegu drugog lica.\n„Od 208 korisnika prava na dodatak za pomoć i njegu drugog lica, 76 pripada prvoj grupi – lica koja cjelodnevno i potpuno zavise od drugog, a 132 drugoj u kojoj su oni kojima je neophodna djelimična pomoć“, naglasila je Ćevrizova.\nOna je podsjetila da mjesečne naknade za ovo pravo iznosi 166 KM za prvu grupu i 83 KM za drugu, od čega jednu polovinu sredstava obezbjeđuje Ministarstvo zdravlja i socijalne zaštite Republike Srpske, a drugu opština Istočno Novo Sarajevo.\nJavni fond za dječiju zaštitu Republike Srpske, u saradnji sa centrima za socijalni rad od 2002. godine sprovodi projekat „Socijalizacija djece Republike Srpske“. Ove godine se projekat realizuje u četrnaest smjena od 20. maja do 21. septembra.\nProjekat je namijenjen korisnicima prava iz socijalne i dječije zaštite, djeci iz socijalno ugroženih, boračkih i višečlanih porodica, onoj sa smetnjama u razvoju i hroničnim oboljenjima, kao i posebno nadarenoj i talentovanoj za sport.\nPrethodni članakU uličnoj trci oko hiljadu učesnika\nNaredni članakUčenik generacije – Stefan Jurošević


Aug 12, 2019 Adata\nADATA® Technology, vodeći proizvođač DRAM modula visokih performansi, NAND fleš proizvoda i dodatne opreme za mobilne uređaje, danas predstavlja PCIe Gen4x4 M.2 2280 SSD „XPG GAMMIX S50“. S20 koristi novu generaciju interfejsa PCIe Gen4x4 i implementira standard NVMe 1.3, usled čega omogućava munjevitu brzinu čitanja/pisanja od 5000/4400 MB/s. Tu je i aluminijumski hladnjak radi učinkovitog odvođenja topline, 3D fleš memorija kapaciteta do 2 TB, SLC keširanje, DRAM cache buffer, sveobuhvatna zaštita podataka i tehnologija koda za ispravljanje grešaka LDPC (Low-Density Parity-Check).\nS50 podržava standard NVMe i koristi najnoviji interfejs PCIe Gen4x4 kako bi korisnici mogli uživati u konstantnim brzinama čitanja/pisanja do 5000/4400 MB/s. Upotreba 3D fleš memorije omogućuje velik korak napred u kapacitetu, učinkovitosti i trajnosti. Zahvaljujući specifikaciji M.2 2280 ovaj uređaj podržava najnovije Intel® i AMD platforme. Sve ove funkcije uređaj S50 savršenim za igrače, PC entuzijaste, overklokere i profesionalce iz područja grafike.\n„Kul“ temperatura i izgled\nS50 dobro podnosi „vrućine“ zahvaljujući svom aluminijumskom hladnjaku koji, radi postizanja vrhunske stabilnosti, može smanjiti temperaturu i za desetak stepeni. Na taj način S50 uvek ostaje „kul“, a svojim dizajnom inspirisanim sportskim automobilima i izgleda kul.\nUčinkovitost na prvom mestu\nS50 podržava tehnologiju koda za ispravljanje grešaka LDPC za otkrivanje i ispravljanje širokog raspona grešaka u podacima radi njihovog pouzdanijeg prenosa i dužeg vijeka trajanja SSD-a. Uz sveobuhvatnu (E2E – End-to-End) zaštitu podataka i podršku za RAID modul, S50 osigurava bezbednost i celovitost podataka.


Adam Šukalo Biografija - Biografija.org\nPolitičar, pravnik (1978. - )\nAdam Šukalo je srpski i bosanskohercegovački političar, diplomirani pravnik i poslanik u Narodnoj skupštini Republike Srbije. Rođen je 2. septembra 1978. godine u Gradišci. Oženjen je, ima dvojicu sinova, Danila i Lava. Živi i radi u Beogradu.\nOd 2014. do 2018. godine delovao je kao samostalni poslanik u klubu Partije demokratskog progresa (PDP) u Narodnoj Skupštini Republike Srpske. Bio je Član odbora za evropske integracije i regionalnu saradnju.\nNa Opštim izborima koji su održani 7. oktobra 2018. godine kandidovao se za delegata u Parlamentarnoj skupštini BiH na listi Partije demokratskog progresa. Iako je osvojio 20 927 glasova nije dobio mandat. Tada je objavio da se povlači iz političkog života Republike Srpske.\nŠukalo se na Parlamentarnim izborima u Srbiji 2020. godine našao na listi „Aleksandar Vučić – Za našu decu“. Uspeo je da izbori mandat, te je postao poslanik u Narodnoj skupštini Republike Srbije.\nAdam Šukalo je rođen u Gradiški gde je završio osnovnu i srednju školu. Po zanimanju je diplomirani pravnik.\nPolitičku karijeru je započeo članstvom u Srpskoj naprednoj stranci Republike Srpske. Na Opštim izborima 2010. godine je kao kandidat za poslanika u Narodnoj skupštini RS osvojio 1 387 glasova, ali ukupan zbir glasova koje je stranka dobila nije bio dovoljan za ulazak u parlament. U jednom od intervjua istakao je da oseća odgovornost za loš izborni rezultat, te da planira da Skupštini SNS-a iznese svoj izveštaj o radu.\nNakon spora sa novoizabranim predsednikom SNS RS Hadži Jovanom Mitrovićem, te nakon odluke Osnovnog suda u Banjaluci izbrisan je iz sudskog registra kao lice ovlašteno za zastupanje ove stranke. Na izbornoj skupštini koja je održana 30. maja 2012. godine u Banjaluci, a kojoj Adam Šukalo nije prisustvovao, za novog predsednika izabran je Hadži Jovan Mitrović.\nGodine 2013. osnovao je političku partiju pod nazivom Napredna Srpska (SN). Zbog sličnosti sa imenom Srpska napredna stranka, Centralna izborna komisija BiH je dozvolila registraciju za izbore pod imenom Stranka „Napredna Srpska“ – NS.\nNa opštim izborima 2014. godine NS je nastupio kao deo koalicije sa Demokratskim narodnim savezom (DNS) i Srpskom radikalnom strankom (SRS), te je sa 260 glasova izabran za poslanika u Narodnoj skupštini RS.\nVeče pre konstitutivne sednice parlamenta, Šukalo je pozvao lidere dve najjače partije u RS – Saveza nezavisnih socijaldemokrata (SNSD) i Srpske demokratske stranke (SDS) da formiraju veliku koaliciju, naglasivši da njegova stranka „želi da bude most između dva bloka“.\nOsim toga apelovao je na političare da ne dozvole da skupštinsku većinu stvaraju „preletači i kupljeni poslanici“. On je rekao da su oba bloka nudili njegovoj stranci ministarska mesta, ali da su oni sve ponude odbili jer smatraju da se „tako ne treba voditi politika“. Ipak, njegova stranka je podržala izbor Nedeljka Čubrilovića (DNS) za predsednika NS RS, te vladu Željke Cvijanović (SNSD).\nŠukalo je kasnije izjavio da je ovu vladu podržao kako bi se obezbedila stabilnost institucija RS, kako bi se konstituisala vlada, te kako bi se omogućila redovna isplata penzija i ostalih socijalnih davanja. Nekoliko meseci kasnije priznao je da se pokajao „zato što nema rezultata, zato što nisu pokrenute obećane reforme, te zato što je zaustavljen evropski put BiH“.\nNakon što je konstituisana skupštinska većina, Adam Šukalo i njegov stranački kolega Goran Đorđić priklonili su se opozicionom Savezu za promene.\nU maju 2016. godine učestvovao je na velikom protestu opozicije koji je održan u parku Mladen Stojanović u Banjaluci, a kome je prema nekim procenama prisustvovalo 15 000 ljudi. Tom prilikom se obratio prisutnima u ime boraca, ratnih vojnih invalida, te dece poginulih boraca tražeći promene i zalažući se za prava svih koji nisu članovi ili simpatizeri vladajuće koalicije.\nAdam Šukalo je bio jedan od najaktivnijih poslanika u Skupštini RS od 2014. do 2018. godine. U svojim nastupima oštro je kritikovao vlast, iako je bio u koaliciji sa DNS-om, koji je bio deo vladajuće strukture, postao poslanik.\nNa vanrednoj Skupštini Napredne Srpske koja je održana u martu 2017. godine u Banjaluci Šukalo je opozvan, a za predsednika stranke je izabran Goran Đorđić. Nekoliko dana kasnije Šukalo je objavio da će u narednom periodu u Narodnoj skupštini RS delovati kao član Kluba poslanika PDP-a. Tom prilikom je izjavio da „ne postoji saglasnost i volja da postoji politička grupa NS-a“.\nNa sednicama NS RS često je isticao kako „u javnom sektoru deluje partokratija i nepotizam, te kako je to potrebno rešiti donošenjem adekvatnih izmena više zakonskih rešenja i određenih uredbi“.\nPolovinom jula 2017. podneo je inicijativu za utvrđivanjem postojanja sukoba interesa u slučaju zapošljavanja supruge Milenka Savanovića, ministra rada i boračko invalidske zaštite RS, te ćerke Steve Mirjanića, ministra poljoprivrede, šumarstva i vodoprivrede u Fondu za zaštitu životne sredine i energetske efikasnosti RS.\nTom prilikom Šukalo je izjavio da su na upit Komisije da se ministri izjasne o potencijalnom postojanju sukoba interesa, te načinu zapošljavanja članova njihovih porodica, oni dali izjave i izvršili pritisak na Komisiju da postupak bude obustavljen i prijava bude odbačena kao nedorečena i nepotpuna.\nOn je istakao da je Savanović u odgovoru Komisiji naveo da njegova supruga „nije, niti je bila u radnom odnosu u Fondu, jer je angažovana na osnovu ugovora na određeno vreme“. On je dodao da je „poražavajuće da ministar koji vodi resor rada ne zna šta je radni odnos“.\nU septembru 2017. godine podneo je krivičnu prijavu protiv ministra unutrašnjih poslova RS Dragana Lukača za ugrožavanje lične bezbednosti tokom prekida sednice Narodne skupštine. On je pretnje objavio i na svom Twitter nalogu, a Lukač je demantovao ove tvrdnje te je rekao da ga je samo pitao ko mu je naredio da ruši Skupštinu.\nKrajem oktobra 2017. godine Adam Šukalo je pismeno predložio četiri ključna koraka za naredne izbore kojima bi opozicija mogla da promeni stanje u RS. Naime, on je predložio da opozicija već u novembru izađe sa zajedničkim kandidatima za predsednika RS, te člana Predsedništva BiH.\nOsim toga, predložio je opoziciji da na izbore 2018. godine izađe sa zajedničkim listama za Narodnu skupštinu RS, te da usvoji jedinstveni program za oporavak i obnovu „naše otadžbine“. Četvrti korak podrazumevao je alternativnu vladu RS i predlog za budućeg premijera. Nakon toga, Šukalo je predlažio imenovanje timova za svako ministarstvo pojedinačno.\nPočetkom decembra 2017. godine Šukalo je najavio podnošenje inicijative Ustavnom sudu RS za ocenu ustavnosti Pravilnika o visini koncesione naknade i bankarskim garancijama u oblasti elektrotehnike, rudarstva i geologije, ističući da se tim izmenama budžet Republike Srpske oštećuje za deset miliona maraka godišnje.\nOn je tvrdio da je izmenama Pravilnika ministar energetike i rudarstva RS Petar Đokić „sebi dozvolio da usvoji pravilnik koji reguliše pravnu materiju“. S druge strane, Ministarstvo je njegove izjave ocenilo „paušalnim i neutemeljenim“.\nSvoj političke stavove, te komentare na svakodnevna politička i društvena dešavanja u RS i BiH, Šukalo je objavljivao u vidu bloga na web portalu frontal.ba.\nPodrška grupi „Pravda za Davida“\nPolovinom aprila 2018. godine banjalučku javnost, ali i celu BiH potresla je vest o smrti studenta Davida Dragičevića. Nakon pres konferencije koja je održana 23. aprila u Banjaluci, na kojoj je rukovodstvo policije iznelo niz nelogičnih informacija, građani su izašli na Trg Krajine kako bi izrazili nezadovoljstvo zbog, kako kažu, zataškivanja činjenica i skrivanja njegovih ubica. Među njima je bio i narodni poslanik Adam Šukalo.\nTim povodom 10. maja je održana Posebna sednica Narodne skupštine RS na kojoj se obratio otac ubijenog mladića Davor Dragičević, te javno optužio vrh Republike Srpske da prikrivaju dokaze i kriju izvršioce tog krivičnog dela. Ministar unutrašnjih poslova Dragan Lukač je na istom skupštinskom zasedanju rekao da ništa što je Dragičević izneo nije istina, te da će Osnovnom sudu u Banjaluci podneti krivičnu prijavu protiv Dragičevića zbog, kako je tvrdio, iznošenja raznih neistina na njegov račun, lažnog prijavljivanja, manipulacija, kao i optužbi za saučesništvo u stradanju Davora Dragičevića.\nŠukalo je skoro svakodnevno bio uz grupu „Pravda za Davida“ koja od je od 23. aprila tražila istinu i pravdu za ubijenog mladića. Bio je u kontaktu i sa međunarodnim pravnim timom koji je kratko zastupao porodicu Dragičević, a u jednom televizijskom intervjuu priznao je da je pred veliki skup 5. oktobra 2018. godine u Banjaluci dobio informaciju da se priprema atentat na njega i Davora.\nPrema njegovim rečima te informacije su stigle iz pouzdanih izvora, ali nije želeo javno da ih iznosi kako građani ne bi zbog straha odustali od namere da dođu na Trg i podrže borbu oca koji traži pravdu za svog sina.\nNa skupštinska zasedanja Šukalo je mesecima dolazio sa nalepnicom „Pravda za Davida“ na reveru.\nSukob sa ministrom policije\nOd septembra 2017. godine Šukalo je bio u lošim odnosima s ministrom unutrašnjih poslova RS Draganom Lukačom, s kojim je tada došao u verbalni sukob jer ga je Lukač optužio da želi da ruši institucije RS. Kako kaže, Šukalo od tada dobijao razne pretnje, a sve to objavljivao je na društvenim mrežama kako bi javnost bila upoznata sa dešavanjima iza kulisa sednica Narodne skupštine RS.\nŠukalo je 14. septembra 2017. godine podneo krivičnu prijavu za ugrožavanje lične bezbednosti protiv Dragana Lukača.\nSukob između ministra i poslanika kulminirao je tokom rasprave o Izveštaju anketnog odbora o smrti Davida Dragičevića, a 2. jula 2018. godine umalo je došlo i do fizičkog obračuna između njih. Naime, tokom replike Dragana Lukača pred skupštinskom govornicom Šukalo je prokomentarisao njegove izjave, a nakon toga je ministar rekao da nema nameru da ga smiruje „jer ako ga on bude smirivao neće biti dobro“. Isprovociran Lukačevim rečima Šukalo je reagovao, pa ga je ministar pozvao da izađu iz sale i fizički se obračunaju.\nNakon te scene Lukač i Šukalo snimljeni su u skupštinskom restoranu kako razgovaraju. Ministar je, navodno i dalje nastavio da preti poslaniku, a sledećeg dana Šukalo je najavio napuštanje Parlamenta, ne zbog straha za ličnu sigurnost, nego zbog bojazni za njegovu porodicu. Na konferenciji u prostorijama NS RS on je istakao da „ukoliko se njemu nešto desi nakon isteka mandata, odgovorna osoba će biti lično ministar Lukač“. Za prvog čoveka policije je tada rekao da „je opasan i za sebe i za okolinu, ali i za institucije RS“.\nLukač je na to odgovorio da je „Šukalo frustrirana ličnost koja želi da drži predavanje svima, a prošao je u Skupštinu sa svega 260 glasova“. Tom prilikom je dodao da ne želi njime da se bavi, jer „on ima svoje strahove i stalni osećaj da mu neko preti i da ga prati“. Sve to okarakterisao je rečju „paranoja“.\nNS RS nije prihvatila izveštaj Anketnog odbora o utvrđivanju činjenica o smrti Davida Dragičevića. Za izveštaj je glasalo 27 poslanika, niko nije bio protiv, dok je 37 bilo suzdržano. Posle ovakvog ishoda, poslanici opozicije napustili su skupštinsku salu. Samo par sati kasnije Tužilaštvo je izdalo naredbu za sprovođenje istrage protiv NN lica za ubistvo Davida Dragičevića.\nNa Opštim izborima koji su u Bosni i Hercegovini održani u oktobru 2018. godine Šukalo je bio kandidat Partije demokratskog progresa za poslanika u Parlamentarnoj skupštini BiH. Sa skoro 21 hiljadom glasova nije uspeo da izbori mandat.\nNakon što je Savez nezavisnih socijal demokrata Milorada Dodika proglasio pobedu u Republici Srpskoj Šukalo se oglasio statusom na društvenoj mreži „Fejsbuk“. Tom prilikom je saopštio da nikada u životu nije dezertirao, te nije dopustio da ga neko ponižava i „pravi budalom“.\nDodao je da odgovorno zahteva od opozicije da ne priznaju rezultate izbora jer su, kako kaže „na potpuno protivzakonit način pripremani i održani“. Poručio da je da nema ulaska u parlament dok se ne organizuju fer i pošteni izbori, te da treba izaći na mirne proteste dok se izbori ne ponište.\nS ozbirom da njegove kolege nisu podržale te zahteve, Šukalo je objavio da se povlači iz političkog života Republike Srpske, tj. Bosne i Hercegovine.\nIz NS RS u NS RS\nAdam Šukalo se u martu 2020. godine našao se na listi Srpske napredne stranke (SNS) na Parlamentarnim izborima u Srbiji. Stranka Aleksandra Vučića je Izbornoj komisiji predala listu sa 250 imena, a Šukalo se našao na 125. mestu.\nUspeo je da izbori mandat u Narodnoj skupštini Republike Srbije, te je u avgustu 2020. godine postao član Odbora za administrativno-budžetska i mandatno-imunitetska pitanja, Odbora za ustavna pitanja i zakonodavstvo, te Odbora za evropske integracije.\nZamenik je člana Delegacije u Parlamentarnoj dimenziji Centralno-evropske inicijative, te član u nekoliko grupa prijateljstava.\nOznake: adam šukalobiografijabosna i hercegovinanapredna srpskapolitičarpolitikarepublika srpskasrpska napredna stranka rs\nKratke informacije o: Adam Šukalo\nDatum rođenja: 2. septembar 1978.\nMesto rođenja: Gradiška\nTwitter: Adam @ Twitter


Obraćanje predsednika Republike Tomislava Nikolića u Ujedinjenim nacijama | Predsednik Republike Srbije\nObraćanje predsednika Republike Tomislava Nikolića u Ujedinjenim nacijama\nNaglašavam političku privrženost ideji održivog razvoja i pozdravljam inicijativu generalnog sekretara Ujedinjenih nacija o „obnovljivim izvorima energije za sve“. Nadam se da će i to, kao i ostala poglavlja usvojene deklaracije „Rio + 20“ biti teme kojima će se 67. skuština Ujedinjenih nacija posebno posvetiti. Smatram da je obaveza svih nas da planetu Zemlju, čuvamo na način kako ona to zaslužuje. Ideja o boljem svetu je ideja o planeti koju ćemo očuvati za buduće generacije. Mi u Srbiji živimo od zemlje i shvatamo da je treba tretirati kao živi organizam, i možemo se nadati dobrom samo ukoliko budemo svakodnevno vodili računa o njoj.\nSrbija želi trajno, održivo i prihvatljivo rešenje za sve probleme, želi da ide napred u susret evropskoj budućnosti i u potpunosti je privržena procesu čiji rezultat bi trebalo da bude trajni mir između Srba i Albanaca. Republika Srbija i ja, kao njen demokratski izabrani predsednik, spremni smo da konstruktivno učestvujemo u pregovaračkom procesu zato što Srbija bez Kosova i Metohije ne može napred, a građani Kosova i Metohije ne mogu napred bez Srbije. Mi imamo snažnu želju da se razgovori nastave u dobroj volji i dobroj nameri, imajući u vidu, pored ostalog, i činjenicu da je važno održati dinamiku evrointegracija Srbije i Zapadnog Balkana kako bi se dugoročno obezbedili napredak i stabilnost čitavog regiona. Zato izjavljujem:\nSrbija nudi konkretan predlog:\nDirektne pregovore na najvišem političkom nivou.\nDogovor se može postići samo na bazi konsenzusa, bez jednostranih odluka i akcija. Istovremeno, dozvolite mi da budem jasan: Srbija nije spremna, ne može i nikada, ni pod kojim uslovima, neće da prizna, ni eksplicitno, ni implicitno, jednostrano proglašenu nezavisnost svoje južne pokrajine Kosova i Metohije. U nastavak pregovora Srbija će ući potpuno spremna da pomogne da svi građani Kosova i Metohije žive bolje, u demokratskim i bezbednim uslovima, ali neće da pregovara o sprovođenju nezavisnosti takozvane države Kosovo. Tome je došao kraj, mada stalno slušamo da o statusu Kosova nema pregovora i da se mi o tome ništa ne pitamo.\nKoristim ovu priliku da najoštrije osudim i pokušaj tzv. Republike Kosovo da prisvoji materijalnu zaostavštinu srpske srednjevekovne države, duhovnu zaostavštinu srpskog naroda i vlasništvo Srpske pravoslavne crkve na teritoriji južne srpske pokrajine Kosovo i Metohija. Pokušaj prevođenja četiri manastira SPC u kulturnu baštinu tzv. „Kosova“ mogu da vidim samo kao pokušaj grubog falsifikovanja istorije, istorijskog revizionizma i zatiranja traga o postojanju srpskog naroda na Kosovu i Metohiji.\nSrbija traži iste obaveze i prava za sebe i za druge;\nistu ljubav za sebe i za druge, isto toliko pažnje...\nKako ne bismo bili nedostojni predaka,\nKako ne bismo ostali dužni našoj rođenoj i nerođenoj deci...